Golongan Putih: Boikot Pilihanraya

Bergegar sebentar pentas politik Malaysia apabila sebilangan rakyat Malaysia dengan suara lantang bersuara enggan mengudi dalam PRU akan datang. Pelbagai nama diberikan, dengan tanda pagar #BoikotPRU memenuhi media sosial. Belum ada yang mampu memberi nama yang ‘catchy’ terhadap gerakan ini. Namun sejarah telah membuktikan bahawa dari sudut peminjaman kosa kata politik – kita banyak meminjam atau menyadur perkataan Indonesia: dari status ‘marhaen’ yang dipopularkan Bung Karno hinggalah teriakan Reformasi di era kejatuhan Suharto. ‘Gerakan Selamatkan Negara Kesatuan Indonesia’ juga mempunyai nisbatnya dalam politik Malaysia. Kali ini rasanya, kita bakal meminjam kosa kata politik yang baru: Golongan Putih, atau ringkasannya Golput.

Gerakan Golput ini dimulakan oleh sekelompok aktivis pada zaman awal pemerintahan Suharto. Antara ketua awalnya adalah Arif Budiman (nama Tionghuanya Soe Hok Djin), aktivis demokrasi Indonesia. Gerakan ini dilahirkan pada tanggal 3 Jun 1971 melalui Proklamasi Golongan Putih di Gedung Balai Budaya Jakarta. Antara tokoh-tokoh aktivis Indonesia yang hadir memberikan sokongan penuh adalah Imam Waluyo, Julius Usman dan Husin Umar. Berbeza dengan sesetengah deklarasi politik, deklarasi kali ini bukan bertujuan untuk mengambil tampuk pemerintahan tetapi sebagai deklarasi moral oleh aktivis demokrasi yang tidak mewakili mana-mana parti.  Bantahan mereka pada ketika itu adalah kerana kesemua calon yang dikemukakan untuk pilihan rakyat adalah berkait dengan Presiden Suharto pada era Orde Baru.

Dalam era selepas Orde Baru, iaitu selepas kejatuhan Suharto, gerakan Golput tetap wujud dan terus memberi tekanan yang tinggi kepada parti-parti yang bertanding supaya mengikut citarasa mereka. Dalam erti kata yang lain – mereka inginkan parti atau calon yang benar-benar mewakili benak hati mereka dan bukan sekadar politikus yang mengambil kesempatan atas kelemahan parti lawan. Sebagai contoh, sekiranya penyokong falsafah Parti Golkar diberi pilihan antara calon mereka yang korup dan calon Partai Bulan Bintang (memang betul nama parti dia macam ni) yang Islamis – pilihan yang dilihat mampu memberikan ‘tamparan jelas’ kepada parti-parti yang bertanding adalah dengan tidak turun mengundi atau memulangkan kertas undi kosong. Bagi mereka, ini merupakan pendirian yang berprinsip – walaupun ‘outcome’ kelak mungkin serupa sekiranya mereka mengundi Parti Bulan Bintang.  Kerana itulah Golput sering dilihat sebagai gerakan moral yang menghambat mana-mana pihak yang korup – sepertimana slogan mereka “Tidak Memilih Hak Saudara” dan “Golongan Putih Penonton Yang Baik”.

Kejayaan Golput

Walaupun di Malaysia gerakan Golput dimomokkan dengan alasan ‘kau tak ada hak untuk mengadu kalau tak mengundi’, gerakan Golput sebenarnya telah menunjukkan hasil di Indonesia. Contoh yang paling terang dan mantap adalah semasa Pemilihan Kepala Daerah (Pilkada) 2014 di Kota Bekasi, Jawa. Di sana, Cuma 48.8 pengundi yang aktif atau turun padang semasa Pilkada tahun itu, manakala kebanyakan yang lain menyertai Golput. Ini kerana kedua-dua calon yang dikemukakan dilihat oleh para pengundi sebagai lemah, dengan kedua-dua parti mengambil kesempatan atas isu remeh dan tidak berkait. Hasil daripada situasi tersebut, parti-parti politik yang terbabit menjadi semakin gigih memperincikan strategi dan memaksa mereka memahami detik nadi rakyat.

Situasi ini turut kelihatan, walau kurang jelas di seantero Indonesia – dengan bilangan pengundi berdaftar yang turun mengundi semakin berkurang saban tahun. Golput menjadi satu gerakan yang memaksa parti-parti politik di Indonesia untuk benar-benar menjiwai denyut nadi rakyatnya, dan bukan sekadar ‘undi parti B sebab benci parti A’, ataupun ‘asalkan bukan parti A’. Bagaimana harus pengundi mengundi Parti B yang tidak menggambarkan aspirasi mereka hanya kerana Parti A menonjolkan calon yang lemah? Begitulah lebih kurang tunjang utama pemahaman Golput. Bahkan parti-parti politik juga semakin gusar dengan Golput. Partai Keadilan Sejahtera (PKS) turut menyatakan perasaan takut mereka terhadap Golput melalui Ketua Majlis Syuro, Hidayat Nur Wahid. Nyata di sini segala persiapan telah dilakukan bagi memastikan calon dan parti mereka benar-benar memahani nadi rakyat.

Antara teras golongan putih adalah menggariskan bahawa ‘demokrasi adalah sistem yang berlandaskan nilai hak dan kebebasan manusia’. Ini termasuk kebebasan untuk tidak memilih, dan bukan dipaksa pilih. Apakah pilihan yang dilihat realistik oleh pihak Golput? Memperkasakan NGO yang tidak memihak kepada mana-mana parti politik selaku ‘check and balance’ kepada seluruh sistem.

Walaupun ada yang membangkang gerakan Golput, gerakan ini kekal menjadi salah satu mercu utama politik Indonesia. Dan sepertimana laungan reformasi dan teriakan marhaen menjadi sebahagian wacana daulah serumpunnya, begitu jualah Golput yang kini tiba di arena politik tempatan.

Sumber:


Dilema Yang Perlu Diselesaikan Dalam Mengejar Teknologi Hijau

Dalam menangani masalah iklim yang membelenggu bumi, penggunaan teknologi hijau cuba disegerakan. Antara lain, ladang janakuasa solar dan angin semakin diperbanyak. Ia bagi menggantikan stesen janakuasa arang batu dan gas asli. Penggunaan kereta elektrik juga makin diarusperdanakan bagi mengambil-alih kenderaan diesel dan petrol.

Justeru perlahan tetapi pasti, kebergantungan kita terhadap bahan api fossil makin berkurangan. Ini dilihat ideal dalam menangani isu pemanasan global. Namun, setiap perkara ada harganya. Tidak terkecuali, jika kita ingin membangunkan dunia yang dijana sepenuhnya oleh teknologi hijau.

Memetik Profesor Richard Herrington, ketua pensyarah dalam jurusan sains dan alam sekitar di Natural History Museum, London, “Usaha untuk mencapai sifar pengeluaran karbon sebenarnya bakal memberi tekanan baru kepada bumi, setidaknya untuk masa terdekat.”

Masalah paling utama adalah melibatkan penggalian bahan-bahan asas dalam pembangunan teknologi hijau, yang jelas-jelas mempunyai ri.siko terhadap kemaslahatan alam sekitar.

Contohnya, isu berkaitan penggalian lithium dan kobalt. Kedua-duanya diperlukan bagi menghasilkan bateri boleh cas-semula bagi kegunaan kereta elektrik dan menyimpan tenaga dari loji janakuasa solar dan angin.

Dengan usaha ke arah bumi yang lebih hijau, pengeluaran bahan-bahan ini dijangka akan meningkat secara mendadak pada dekad akan datang. Ini bakal mendatangkan masalah serius. Ambil kobalt sebagai contoh. Hampir 60% bekalan kobalt dunia datang dari Republik Demokratik Congo (DRC).

Di sana, banyak lombong tidak diselia dengan sebaiknya. Rata-rata bahkan menggunakan khidmat kanak-kanak berumur seawal tujuh tahun. Ini bukan sahaja menyalahi undang-undang berkait perburuhan kanak-kanak, malah turut mendedahkan mereka kepada penya.kit ma.ut seperti penya.kit jantung akibat menyedut habuk kobalt saban hari. Kawalan keselamatan di lombong juga amat membimbangkan.

Memetik Mark Dummet dari Amnesty International, iaitu badan yang memantau kri.sis perlombongan di DRC, “Lelaki, wanita, mahupun kanak-kanak yang bekerja di sana langsung tidak mempunyai sebarang alat perlindungan asas seperti sarung tangan dan topeng muka. Malah di sebuah kampung yang kami lawat, sungai tempat mereka bergantung  habis dice.mari sisa bu.angan dari kilang pemprosesan mineral berhampiran.”

Seakan tidak cukup dengan masalah ini, ada pula masalah lain berkaitan perlombongan lithium. Salah satu sumber lithium utama dunia adalah di Segi Tiga Lithium. Ia merujuk kepada tiga buah negara Amerika Selatan, iaitu Chile, Argentina dan Bolivia.

Di sana, air dari sumber bawah tanah dipam dalam jumlah yang besar bagi mengekstrak lithium. Ini menyumbang kepada masalah penurunan paras air bawah tanah sekaligus mengakibatkan pemendapan tanah.

Sementara itu di Tibet, pernah berlaku tumpahan kimia toksik berskala besar dari lombong Ganzizhou Rongda Lithium yang mengakibatkan pence.maran Sungai Lichu. Kecoh juga sampai jadi protes besar-besaran.

Permasalahan begini tidak cuma terhad pada logam khusus. Kata pakar, permintaan terhadap bahan-bahan seperti simen (untuk bina empangan hidroelektrik) dan tembaga (untuk hasilkan kabel dan membina kereta elektrik) yang bakal meningkat juga boleh menje.jaskan alam sekitar andai tidak ditangani dengan baik.

Sekali lagi, masalah utama terletak pada soal memenuhi permintaan. Untuk membina ladang janakuasa solar dan angin, ribuan tan tembaga diperlukan. Begitu juga penghasilan kereta elektrik yang memerlukan tembaga dua atau tiga kali lebih banyak berbanding kenderaan berenjin diesel atau petrol. Kesannya, permintaan dunia terhadap tembaga bakal melonjak lebih 300% menjelang tahun 2050.

Kata Herrington, “Kita perlukan 10 kg tembaga untuk hasilkan kereta elektrik, berbanding hanya satu untuk kenderaan berenjin petrol. Ini bermakna, untuk menukarkan kesemua 31 juta kereta di UK kepada kereta elektrik, kita memerlukan kira-kira 12% dari jumlah pengeluaran tembaga dunia – hanya untuk memenuhi keperluan di Britain. Ini sama sekali tidak masuk akal.”

Tambahan pula, UK ada satu lagi masalah. Iaitu, tentang cadangan untuk meluaskan ladang janakuasa nuklear bagi memenuhi keperluan yang tidak lagi dapat ditampung oleh loji janakuasa arang batu dan gas.

Jika usulan tersebut dilaksanakan, ia bakal mendorong kepada peningkatan jumlah sisa nuklear. Masalahnya, UK sehingga hari ini tidak memiliki cara lain untuk menyimpan sisa tersebut kecuali di atas daratan. Ini bermakna, pada tahun-tahun akan datang, kawasan simpanan bakal bertambah luas secara mendadak.

Selain cadangan itu, ada satu lagi cadangan lain yang memeningkan. Ia tentang beralih dari melombong sumber di atas darat kepada sumber di dasar laut. Memang setakat ini sudah ada beberapa lombong marin yang dikenal pasti. Menurut International Seabed Authority, sebahagian deposit di dasar laut menyimpan jutaan tan nodul yang kaya dengan tembaga, kobalt, dan mangan.

Atas sebab itu juga, beberapa pemantauan sudah dijalankan sejak saban tahun di beberapa deposit paling berpotensi. Paling utama, adalah di Zon Clarion-Clipperton yang terletak di perairan antarabangsa Laut Pasifik.

Bagaimana pun, dapatan terkini mendedahkan yang zon tersebut kaya dengan hidupan laut. Tinjauan tahun 2017 mendedahkan bahawa di situ sahaja, ada 30 spesis hidupan laut yang baru diketahui sains.

Jadi, ini menimbulkan satu dilema. Memetik Adrian Glover, penyelidik ekologi marin di Natural History Museum, “Sekarang, kita masih belum miliki data yang cukup tentang hidupan dasar laut. Jadi, sukar untuk tentukan secara pasti sejauh mana impak yang bakal kita hadapi andai melakukan perlombongan di sana. Namun, andai satu hari nanti kita miliki data itu, ada satu soalan besar yang kita perlu selesaikan. Iaitu, adakah mengeksp.loitasi kekayaan biodiversiti di sini lebih baik berbanding mengeksp.loitasi hutan di daratan? Atau, ia sebenarnya lebih buruk? Ini, dilema yang sukar untuk  kita tuntaskan.”

RUJUKAN:

McKie, Robin. (2021, 3 January). Child labour, toxic leaks: the price we could pay for a greener future. The Guardian.


Raja Samaratungga: Pembina Candi Borubudur Di Indonesia

Rakai Garung Dyah Samaragriwa atau Raja Samaratungga merupakan Raja Medang merangkap Raja Sriwijaya dari Dinasti Sailendra yang berkuasa sekitar tahun 812-833. Bagindalah orang yang bertanggungjawab membina Candi Borobudur yang merupakan salah satu keajaiban dunia.

Ada yang menyatakan Samaratungga sebagai anak kepada Raja Dharanindra (775-800) tetapi Slamet Muljana berpendapat sebaliknya. Menurut beliau, Raja Samaratungga ialah anak kepada Raja Samaragrawira yang memerintah sekitar tahun 800-812.

Raja Samaratungga telah berkahwin dengan Dewi Tara iaitu anak kepada Raja Dharmasetu. Hasil perkahwinan ini mereka memperolehi 2 orang anak iaitu Pramodawhardani dan Balaputradewa. Tetapi ada yang berpendapat Balaputradewa merupakan bapa saudara kepada Pramodawhardani.

Selepas kematian Raja Samaratungga, berlaku perang antara Balaputradewa dengan Rakai Pikatan iaitu suami kepada Pramodawhardani untuk menguasai Dinasti Sailendra. Namun malangnya, Balaputradewa telah tewas dan kemudiannya telah diangkat sebagai Raja Sriwijaya yang baharu. Rakai Pikatan kemudiannya telah mengembalikan kekuasaan Wangsa Sanjaya sebagai kuasa unggul di Jawa.

Slamet Muljana pula berpendapat, Raja Samaragrawira telah membahagikan Sriwijaya kepada 2 bahagian iaitu Samaratungga menguasai Jawa manakala Balaputradewa telah menguasai Sumatera (Sriwijaya).

Berbanding dengan Raja Dhanindra yang giat meluaskan kuasanya, Raja Samaratungga telah menumpukan pemerintahan kepada pembangunan budaya dan agama. Contoh jelas ialah pembinaan Candi Bhumisambhara atau Borobudur.

Arkitek candi ini ialah Gunadharma. Selain itu, beberapa orang lagi turut dilibatkan dalam pembinaan candi ini seperti Kumarabacya dari Bangalore dan Visvawarman iaitu seorang Buddha dari Kashmir.

Candi ini dibina di kawasan bukit yang dikelilingi oleh Gunung Sundoro-Sumbing dan Gunung Merbabu-merapi. Selain itu, candi ini juga dibina berdekatan dengan sumber air iaitu Sungai Progo dan Sungai Elo.

Candi Borobudur menggambarkan falsafah ajaran Buddha Mahayana, konsep alam semesta serta tingkatan pemikiran dalam ajaran Buddha. Selain itu, candi ini juga menggambarkan 10 tingkatan Bodisattva yang harus dilalui untuk mencapai kesempurnaan sebagai Buddha.

Candi Borobudur memaparkan keajaiban binaan kuno masyarakat nusantara. Di candi ini, terdapat banyak arca Buddha dalam keadaan bersila serta posisi teratai.

Pembinaan Candi Borobudur ini juga telah membuktikan kepada kita bahawa Sriwijaya merupakan sebuah kerajaan yang beragama Buddha bukannya Hindu sebagaimana yang didakwa oleh sesetengah pihak. Selain itu, anak Samaratungga iaitu Pramodawardhani juga merupakan penganut Buddha walaupun beliau berkahwin dengan Rakai Pikatan yang beragama Hindu.

Sebenarnya tidak banyak sejarah Raja Samaratungga yang kita ketahui tetapi tinggalan Candi Borobudur yang bina semasa era baginda telah menjadikan nama baginda cukup terkenal di antara nama raja-raja Sriwijaya yang lainnya.

Anda sebenarnya sedang membaca sebahagian daripada petikan buku terbaru kami, iaitu RAHSIA EMPAYAR MELAYU SRIVIJAYA. Ayuh beli sempena pra-tempah dan masih ada harga diskaun ini. Jom beli di shopee kami: Srivijaya: http://t.ly/9z3K


Helah Parsi Yang Berjaya Menundukkan Keagungan Firaun

Tampuk pemerintahan Dinasti Achamenid diteruskan oleh Cambyses II, anak kepada Cyrus The Great. Polisi pentadbiran bapanya diteruskan di samping meluaskan lagi kawasan pemerintahan empayar Parsi. Pencapaian utama baginda dalam masa enam tahun pemerintahan adalah penaklukan Mesir dalam Pertempuran Pelusium.

Untuk pengetahuan, Pelusium merupakan sebuah kota penting Mesir, bertempat di delta Sungai Nil. Di masa purba, Pelusium merupakan “pintu masuk” Mesir dari arah timur. Oleh sebab itu, kota ini sering dijadikan sasaran dan penting untuk dikuasai terlebih dahulu sebelum menakluk kawasan Mesir yang lain.

Dusta Amasis

Firaun Amasis dari Dinasti Ke-26 (juga dikenali sebagai Ahmose II) dikatakan menjadi punca serangan Parsi ke atas Mesir kerana telah memperdaya Cambyses II. Ceritanya, Cambyses II telah menyampaikan hajatnya kepada Amasis agar salah seorang daripada anak perempuannya itu dijadikan isteri kepada Cambyses II.

Amasis tidak berhasrat untuk mengabulkan cita-cita tersebut. Walau bagaimanapun, Amasis tetap melunaskan permintaan tersebut tetapi anak perempuan kepada firaun sebelumnya, Apries menjadi ganti dan diutus kepada Cambyses II. Wanita malang itu bernama Nitetis. Menurut tradisi, wanita Mesir sekali-kali tidak akan diserahkan kepada raja-raja asing. Tindakan Amasis itu dianggap menghina wanita tersebut.

Setibanya di istana Parsi, Nitetis memberitahu identiti sebenarnya kepada Cambyses II. Lantas, Cambyses II menuduh Amasis telah menghantar “isteri palsu” kepadanya dan menggerakkan angkatan tentera Parsi Achaemenid bertempur di Mesir.

Persiapan Pertempuran

Setibanya Cambyses II di perbatasan timur Mesir, Amasis telah pun mangkat dan Psamtek III (juga dikenali sebagai Psammeticus III) naik takhta menggantikan bapanya. Setelah Psametik III mendapat khabar kemaraan Parsi ke Mesir, lantas persiapan pertahanan diperkemas.

Psametik III berkubu di sebuah lokasi berdekatan delta Sungai Nil di Pelusium. Pada masa yang sama, ibu kota pemerintahannya, Memphis bersiap siaga akan sebarang kemungkinan sekiranya pengepungan berlaku. Kubu Pelusium yang sangat kuat dan begitu juga ibu kotanya, telah meningkatkan keyakinan Psametik III terhadap kemampuan Mesir dalam menangkis sebarang serangan.

Seorang penulis Macedonia pada abad ke-2 Masihi, Polyaenus mendakwa bahawa kebijaksanaan Cambyses II memberikan kelebihan dan kemenangan Parsi. Strategi luar kebiasaan telah digunakan oleh Cambyses II, iaitu melibatkan haiwan-haiwan dalam barisan ketenteraannya.

Pada ketika itu, kucing amat popular dalam kalangan masyarakat Mesir Purba. Haiwan ini berkait rapat dengan Dewi Bastet (Bast) yang wujud dalam lukisan Mesir Purba dengan berbadankan wanita dan berkepala kucing. Bast dikatakan sebagai pelindung keluarga dari roh-roh jahat dan penyakit, terutamanya penyakit yang menjangkiti wanita dan kanak-kanak.

Cambyses II peka dan tahu betapa masyarakat Mesir sangat menyanjungi kucing. Oleh sebab itu, dewi Bastet dilukis pada perisai para tentera dan beberapa haiwan suci lain bagi masyarakat Mesir turut membarisi barisan hadapan angkatan tentera Parsi. Barisan hadapan angkatan Parsi itu terdiri daripada haiwan seperti kucing, anjing, kambing biri-biri dan burung upih.

Tentera Mesir menjadi gentar dan takut semasa berhadapan tentera Parsi kerana bimbang mencederakan haiwan-haiwan tersebut. Lantas, ada tentera Mesir yang lari bertempiaran dari medan pertempuran.  Ada di antara mereka yang lari ke Memphis untuk mendapatkan perlindungan. Pada masa yang sama juga, mereka diekori rapat oleh tentera Parsi. Memphis dikepung dan tidak lama setelah itu, jatuh ke tangan Parsi jua.

Psametik III dipenjara dan dilayan baik oleh Cambyses II, sehinggalah baginda cuba memulakan pemberontakan yang berakhir dengan kemangkatannya sendiri.  Maka, bermulanya era baru, Parsi memerintah Mesir sebagai Dinasti Ke-27.

Di sebalik kejayaan itu, Cambyses II ada menerima bantuan dari seorang warga Yunani berpangkat jeneral tentera Mesir iaitu Polycrates dari Phanes, begitu juga dari orang-orang Arab yang menyediakan minuman dalam perjalanan mereka di Padang Pasir Sinai.

“King of Upper and Lower Egypt” ialah gelaran yang diterima oleh Cambyses II atas kejayaan baginda menakluk Mesir. Gelaran ini dinyatakan pada Prasasti Udjahorresnet. Rentetan dari penaklukan tersebut, membawa perbatasan Empayar Achaemenid menjangkau ke Libya dan di sepanjang pantai Mediterranean hingga ke semenanjung Cyrenaica.

Ada catatan penulis Yunani berkaitan kekejaman Cambyses II. Baginda dikatakan telah membunuh Apis, lembu jantan suci Mesir dan bangkai haiwan ini telah dibiarkan sahaja di jalanan. Bahkan, tradisi dan ritual suci dalam amalan masyarakat Mesir telah diharamkan di seluruh Mesir.

Namun begitu, ada catatan, inskripsi dan lukisan yang menyatakan bahawa Cambyses II sendiri sangat menghormati agama dan budaya Mesir, termasuklah membina semula Memphis dan dijadikan sebagai salah sebuah bandar satrap Parsi. Dinyatakan juga dalam Prasasti Udjahorresnet, Cambyses II berkelakuan seperti raja-raja terdahulu dengan memulihkan ketenteraman dan menghormati tempat-tempat suci agama tempatan.

Misalnya, ada dalam catatan lain menyatakan bahawa Cambyses II telah membaik pulih Kuil Agung Neith setelah para tentera baginda merosakkannya semasa pertempuran berlangsung. Catatan ini sekaligus bercanggah dengan perilaku zalim Cambyses II terhadap Mesir.

Pulangnya Tak Kembali

Semasa dalam perjalan pulang ke Parsi, angkatan tentera Cambyses yang terdiri 50 000 anggota elit telah dibadai ribut pasir yang amat dahsyat dan mereka kesemuanya dikhabarkan hilang secara misteri. Setelah perkara ini diketahui umum, seseorang telah tampil mengaku dirinya sebagai Smerdis (juga dikenali sebagai Bardiya), iaitu salah seorang anak Cyrus The Great. Beliau telah menuntut takhta dan mengisytiharkan dirinya sendiri sebagai raja yang baru. Tidak lama kemudian, Darius The Great berjaya menggulingkan “Si Penipu” tersebut.

By: NUR AIMAN HAZIQ


Sejarah Negara Kota Sparta Tamadun Yunani

Sparta meraih kemasyhuran yang tersendiri sebagai sebuah negara-kota yang mencurahkan sepenuh perhatian terhadap bidang ket3nter4an. Hal-hal yang di luar ruang lingkup pep3r4ngan dan politik kesemuanya diserahkan kepada golongan hamba. Hal ini supaya warga lelaki Sparta dapat menumpu sepenuhnya pada latihan ket3nter4an.

Kebiasaannya, mereka akan mula menyertai progam latihan fizikal yang lasak pada usia tujuh tahun. Kemudian sesudah mencapai usia 20 tahun, mereka akan diserap masuk ke dalam unit Hoplite dan terlibat secara langsung dalam pep4r4ngan.

Cuma, apa yang menjadi pokok persoalan dalam artikel kali ini adalah sejak bila dan bagaimana kota ini mula mengamalkan tradisi sebegini? Apakah yang mendorong warga Sparta untuk membentuk salah sebuah pasukan t3nt3ra paling berdisiplin di rantau Yunani purba? Segala persoalan ini membawa kita kepada satu sosok yang bernama Lycurgus, di samping sejarah penghambaan warga-warga jiran Sparta.

KEHIDUPAN TENT3RA DI SPARTA

Di kota Sparta, kesemua warga lelaki yang berusia bawah 60 tahun dianggap sebagai t3nt3ra. Kaum lelaki Sparta memulakan kehidupan mereka dalam bidang ketenteraan sejak usia awal. Ketika berumur tujuh tahun, kanak-kanak Sparta akan dimasukkan ke dalam sebuah institusi yang dikenali sebagai agoge.

Di sana, mereka akan menjalani latihan fizikal yang lasak. Mereka juga diajar membaca dan menulis, selain turut didedahkan kepada sastera puisi dan hal-ehwal politik. Apapun secara keseluruhan, pendidikan di Sparta merangkumi latihan fizikal yang bertujuan meningkatkan ketahanan fizikal dan mental, serta kemahiran mandiri.

Kanak-kanak ini juga sengaja kurang diberi makan sehingga mereka terpaksa membentuk kemahiran mencuri makanan tanpa tertangkap. Sekiranya tertangkap, mereka akan dikenakan hukuman yang berat. Lebih daripada itu, mereka juga kerap dipukul dan dicambuk demi meningkatkan ketahanan mental. Sebaik mencapai usia dewasa, iaitu sekitar 18 atau 19 tahun, mereka akan diberikan latihan ket3nt3raan yang rasmi sebelum diserap ke dalam pasukan t3nt3ra Sparta pada usia 20 tahun.

Mereka akan menetap di barak bersama rakan-rakan komrad dan lazimnya akan diberi makan secara berjemaah di dewan-dewan yang dipanggil sebagai syssition. Memandangkan mereka dituntut supaya menumpu pada latihan ket3nt3raan dan menghindari sebarang bentuk gangguan, maka mereka tidak dibenarkan untuk berkahwin apalagi mengumpul kekayaan. Plutarch di dalam karyanya memerihalkan bahawa di dalam kem t3nt3ra Sparta, mereka tidak dihiburkan dengan penyanyi mahupun penari wanita.

Sebaliknya, mereka menghabiskan masa-masa senggang dengan berlatih dan mengasah kemahiran tempur. Mereka hanya dibenarkan untuk berkahwin sesudah mencapai usia 30 tahun. Bermula pada usia itu juga mereka akan dibolehkan untuk menyandang lebih banyak tanggungjawab. Namun, mereka tidak diizinkan untuk bersara kecuali pada usia 60 tahun.

LYCURGUS

Sejarawan purba mengembalikan akar penerapan nilai-nilai kesederhanaan dan kecergasan t3nt3ra dalam kalangan warga Sparta kepada seorang negarawan ulung mereka yang bernama Lycurgus. Plutarch mencatatkan bahawa beliau hidup sebelum tahun 772 Sebelum Masehi. Menurut Herodotus pula, Lycurgus adalah saudara kepada raja Sparta dan semasa bertugas sebagai pengasuh anak buahnya, beliau berkelana ke Pulau Crete dan mempelajari kaedah-kaedah yang sesuai untuk membentuk masyarakat Sparta berasaskan nilai disiplin, kesederhanaan, dan kesiapsiagaan t3nt3ra.

Sebelum itu, kata Herodotus, masyarakat Sparta merupakan masyarakat ‘yang paling tidak terurus jika dibandingkan dengan masyarakat-masyarakat Yunani yang lain’. Herodotus juga menukilkan satu penceritaan yang mendakwa kononnya Lycurgus menerima perundangan Sparta daripada Ramalan Delphi (Oracle of Delphi). Beliau juga didakwa pernah mengunjungi Mesir yang sekian lama dikenali sebagai pusat keilmuan.

Sehingga kini, sejarahwan tidak memberikan kata putus sama ada Lycurgus ini benar-benar seorang tokoh sejarah atau sekadar watak mitos. Namun apa yang pasti, beliau bertanggungjawab mengasaskan institusi agoge di Sparta yang berperanan melatih pemuda-pemuda kota menjadi t3nt3ra yang dig3runi.

Lycurgus jugalah yang diberikan kredit atas penubuhan Gerousia, iaitu sebuah badan pentadbiran Sparta yang dianggotai oleh warga yang berusia lebih 60 tahun. Sebagai simbol penghormatan yang tinggi terhadap Lycurgus, sebuah kuil dibina bagi memperingati kematiannya.

GOLONGAN HELOT

Satu lagi pengaruh besar yang mendorong Sparta untuk menerapkan budaya ket3nteraan yang jitu adalah ancaman daripada golongan hamba. Thucydides mencatatkan bahawa pada kurun ke-8 Sebelum Masehi, Sparta men4klvk Massenia dan memperhambakan kebanyakan warganya.

Keturunan hamba Massenia ini kemudian membentuk Helot. Bilangan Helot jauh lebih besar berbanding warga Sparta dan mereka hidup dalam kalangan keluarga dan masyarakat yang tersendiri sekaligus hal ini membolehkan mereka membentuk kesatuan yang lebih jitu berbanding golongan hamba di negara-negara kota Yunani yang lain yang lazimnya diasingkan daripada sanak-saudara.

Kesatuan yang mantap dan bilangan yang ramai ini membuatkan warga Sparta sentiasa berawas kalau-kalau mereka bangun memberontak. Hal ini menuntut mereka untuk sentiasa bersedia menghadapi sebarang kemungkinan dan makanya, mereka banyak menumpu pada latihan ket3nt3raan.

TERJEMAHAN:

Caleb Strom. (12 November 2016). Sparta: An Ancient City of F!erce and Courageous Citizen Soldiers. Ancient Origins. https://www.ancient-origins.net/history/sparta-ancient-city-f!erce-and-courageous-citizen-soldiers-007001


Al-Kisah Disebalik Penganjuran Oktoberfest

Pengetahuan kita tentang sejarah dan budaya asing lemah, jadi senang dikelentong oleh kapitalis penunggang budaya (“cultural appropriator”).

Salah satu contoh ialah polemik pasal Oktoberfest kebelakangan ini. Politikus sibuk nak buat modal. Ada yang nak tunjuk mereka “holier than thou”, ada yang nak tunjuk mereka “more liberal than thou”.

Tapi semua “missed the point” bahawa “Oktoberfest” yang cuba diadakan hanyalah beer fest yang berlindung disebalik nama Oktoberfest. Kalau nak buat beer fest kenalah deal dengan prosedur dan pihak berkuasa. Itu common sense, tak perlu nak polemikkan soal hak dan kebebasan, atau kononnya “appreciate German culture”.

Sebenarnya mereka know nothing pasal Oktoberfest.

Oktoberfest adalah pesta rakyat (“volksfest”) di kawasan Bavaria (atau Bayern) untuk meraikan hasil tuaian. Ia mempunyai sejarah beratus-ratus tahun, kemudian ia dijadikan sambutan tahunan besar-besaran sempena perkahwinan Putera Mahhkota Ludwig pada tahun 1810 dan diteruskan sehingga kini.

Pada asalnya, “Bavaria is not Germany”. Negara bernama “Germany” hanya wujud bermula tahun 1871. Sebelum 1871, yang ada hanya berpuluh-puluh negeri yang dihuni oleh orang Jerman (“German states”).

Menjelang abad ke-19, sebuah negeri Jerman dari utara bernama Prussia cuba menyatupadukan semua negeri-negeri Jerman menjadi sebuah negara “Germany”. Bavaria tak nak join Germany sebab Bavaria ni negeri Katolik, sedangkan kebanyakan negeri-negeri Jerman tu negeri Protestan. Namun Bavaria akhirnya join disebabkan kalah perang dengan Prussia.

Sentimen pemisahan itu masih ada, cuma tak sekuat Catalonia atau Scotland. Namun Bavaria tetap ada pride dia. Oktoberfest adalah masa untuk orang Bavaria mempamerkan budaya dan identiti tersendiri yang berbeza daripada Jerman yang didominasi oleh Prussia.

Mereka memperkenakan pakaian tradisional (“trachten”) seperti Dirndl dan Lederhosen. Muzik tradisional Bavaria dimainkan. Dan simbol-simbol Bavaria seperti bendera biru-putih dikibarkan. Lambang biru-putih ni boleh nampak kat logo BMW (akronim kepada Bavarian Motor Works) dan logo kelab bola sepak Bayern Munich.

Itulah “Bavarian pride”. Jadi kalau nak kata Oktoberfest sebagai “celebration of German culture” adalah satu insult kepada orang Bavaria. Was zum teufel ist “German F&B Festival”? Just call a spade a spade.

Beer yang dihidang semasa Oktoberfest juga merupakan sumber pendapatan orang Bavaria. Beer mereka bukan sebarang beer tapi “Oktoberfestbier/Festbier” atau “Märzen”. Jenis beer ini dilindungi oleh undang-undang “Protected Geographical Indication” di bawah EU. Jadi, kapitalis beer yang bukan berasal daripada Bavaria tak boleh nak tunggang Oktoberfest. Sebaliknya mereka mensasarkan negara yang kurang kesedaran tentang sejarah dan budaya seperti US dan negara-negara Asia macam kita ni.

Satu-satunya Oktoberfest yang “authentic” di Malaysia ialah Oktoberfest yang dianjurkan oleh Malaysian-German Society (MGS) sejak tahun 1973 di Pulau Pinang. Untuk tahun ini, MGS buat secara bebas alkohol (http://www.freemalaysiatoday.com/category/nation/2017/10/04/non-alcoholic-beers-to-debut-in-penang-oktoberfest-this-year/). Orang Jerman sendiri pun bertolak ansur sebab niat mereka nak promote budaya, bukan nak promote beer.

Yang selainnya lebih kepada Kelentongfest. Penaja utama pun Carlsberg dan Heineken. Apa jadahnya Carlsberg (syarikat Denmark) dan Heineken (syarikat Belanda) nak promote budaya Jerman? Tapi orang kita tak kira, tengok ada “-berg” dan “-ken” je terus ingat Jerman.

Jadi, kalau kamu betul sayangkan budaya Jerman atau lebih tepat budaya Bavaria, baik kamu simpan duit pergi ke Munich menghadiri Oktoberfest yang sebenar untuk menyumbang kepada ekonomi Bavaria. Bukannya memperkayakan kapitalis yang menunggang budaya.

Otherwise, you’re just a cultural appropriator, not a cultural appreciator.


Perangai Kuat Melatah Melayu Memeningkan Kepala British

Kacau orang melatah ini memang seronok sebab kita baru agak sikit sahaja, mereka sudah terkejut beruk. Hal ini membuatkan kita terhibur dengan gelagat orang yang kuat melatah kerana akan buat perkara pelik-pelik. Antaranya seperti terkeluar suara itik, terloncat-loncat dan mencarut tak tentu pasal. Tetapi jangan sesekali usik mereka ketika sedang pegang benda tajam ataupun membawa kenderaan. Dikhuatiri perbuatan anda akan membuatkan mereka melatah sehingga mencederakan diri sendiri orang lain.

Jangan terkejut kerana orang kita punya melatah ini telah membuatkan British pelik sebab dekat negara mereka tiada sifat tersebut. Buktinya sifat ini ada diterangkan dalam buku Malay Sketcher yang ditulis oleh Frank Swettenham. Ketika memasuki kawasan Kerian di Perak, Frank Swettenham berjumpa dengan ramai orang yang kuat melatah. Pada mulanya, dia mungkin beranggapan hanya orang Kerian sahaja yang berperangai sedemikian.

Sebelum kalian habis bacaan artikel ini, apa kata kalian beli buku terbaru kami berkaitan dengan Tamadun Melayu iaitu Kitab Tamadun Melayu. Boleh dapatkan di pautan: bit.ly/3QEHLOI

Namun ketika Frank Swettenham menetap bersama 25 orang askar Melayu di Langat, dia mendapati ada dua orang askar begitu kuat melatah. Frank Swettenham pelik sebab dua orang askar tersebut berasal dari Melaka dan tiada kaitan langsung dengan Perak. Perhati punya perhati, Frank Swettenham berpendapat melatah adalah sifat khas orang Melayu.

Persoalannya sekarang kenapa rakyat Malaysia kuat melatah?

Menurut Hugh Clifford, budaya melatah dalam kehidupan masyarakat Tanah Melayu berpunca daripada cuaca yang tidak menentu. Perkara ini telah menimbulkan kegelisahan dalam masyarakat kerana mereka akan terganggu untuk melaksanakan tugas seharian seandainya cuaca tiba-tiba berubah. Dari situ dikatakan masalah latah ini muncul kerana rasa gelisah jika ada sesuatu yang mengganggu. Apabila diusik, mereka akan terus terkejut sehingga mengeluarkan carutan dan meloncat-loncat.

Seterusnya, budaya latah dikaitkan dengan tempat tinggal orang Melayu yang kebiasaannya duduk di kawasan kampung ataupun luar bandar. Jadi orang Melayu sudah terbiasa dengan kesunyian dan kesepian. Bunyian yang agak kuat sangat asing bagi mereka sehingga jika diusik atau disergah pasti akan terkejut. Sedikit demi sedikit budaya latah muncul setelah perbuatan mengusik dilakukan berulang kali sehingga terkeluarnya carutan. Salah satu cara untuk atasinya adalah duduk di kawasan bandar. Ini kerana suasana di bandar adalah sangat bising sehingga mustahil untuk rakan-rakan mengusik anda sehingga melatah.

Selain itu, budaya latah boleh wujud kerana refleks kita yang mahu mempertahankan diri daripada sebarang bahaya. Sama macam kita pegang cerek panas, dengan pantas kita akan alihkan tangan bagi elak melecur. Jadi apabila seseorang itu diusik atau disergah secara mengejut, segala carutan tersebut boleh dianggap sebagai mahu mengusir anasir jahat daripada datang mengganggu. Malah ada yang beranggapan budaya latah ini wujud angkara penjajahan barat terhadap Asia Tenggara. Penjajahan tersebut telah mengwujudkan ketakutan dalam kalangan rakyat tempatan kepada kuasa asing. Mungkin sebab British, kita semua kuat melatah.

Ditambah lagi, orang yang kuat melatah ini digambarkan sebagai pemalu dan penakut. Kalau kena sergah secara tiba-tiba memang meloncat dan terus mencarut tanpa dapat dibendung. Senang cerita melatah ini merupakan salah satu tindakan luar kawal kerana hadirnya tanpa dipinta dan perginya dirindui.

Kesimpulannya, latah merupakan ciri khas rakyat Malaysia ataupun masyarakat orang Melayu yang sukar ditemui di mana-mana bahagian dunia. Lepas ini kalau nampak kawan anda kuat melatah, anggap sahajalah dia kesunyian sehingga sangat sensitif dengan bunyi bising.

Kami menulis ikut semangat untuk bantu orang ramai dapatkan ilmu secara percuma. Sebab itu kami enggan buat konsep langganan artikel (subscription). Tetapi kami mohon jasa baik kalian untuk beli buku kami. Dengan pembelian buku, kalian sedang membantu kami teruskan semangat ini sampai bila-bila. Link pembelian: https://shopee.com.my/thepatriotsasia


Mata Bionik Yang Dapat Mengembalikan Penglihatan Orang Buta

Ujian klinikal sedang dijalankan ke atas cermin mata pintar yang membantu untuk mengembalikan penglihatan orang buta oleh dua buah bandar di Amerika Syarikat iaitu Pittsburgh dan Miami. Teknologi “mata bionik” dijalankan oleh sebuah firma bioteknologi iaitu Pixium Vision. Mata bionik tersebut merupakan cermin mata yang dipasang kamera. Imej yang ditangkap oleh kamera tersebut dihantar ke cip-mikro (microchip) yang di-implan pada retina pemakai cermin mata bionik tersebut. Kemudian, signal yang diterima oleh cip-mikro ditukar menjadi signal elektrik yang mampu difahami oleh otak. Tuntas, pemakai dapat melihat imej yang “dilihat”.

Subjek yang terlibat dalam ujian klinikal tersebut tidak mempunyai penglihatan sebelum cip-mikro tersebut dipasang pada retina mereka. Setahun selepas cip tersebut di-implan, majoriti telah mempunyai penglihatan mereka dan mampu membaca. Sesetengah daripada mereka hanya dapat membaca huruf, sebahagian yang lain dapat membaca potongan ayat. Imej yang ditangkap oleh cip implan tersebut hanya mempunyai resolusi sekecil 378 pixels sahaja. Hal ini amat jauh untuk memulihkan penglihatan orang buta sepenuhnya. Namun, teknologi ini telah memberikan perkembangan yang baik untuk membantu mengembalikan penglihatan orang buta.

Harapannya ialah teknologi ini dapat menyembuhkan pesakit yang mempunyai keadaan mata seperti macular degeneration. Macular degeneration memberikan kesan kepada kawasan retina yang bertanggungjawab sebagai penglihatan pusat seseorang. Maka, mereka yang terkena penyakit ini pada tahap yang teruk hanya tidak mampu melihat pada bahagian tengah penglihatan, bukan sisi. Sama ada penglihatannya kabur ataupun gelap tidak nampak. Pixium Vision juga berharap cip implan yang mereka cipta mampu untuk menyembuhkan penyakit retinis pigmentosa – penyakit yang mengakibatkan hilangnya penerima-foto (photoreceptor) di dalam mata. Teknologi ini tidak dapat menyembuhkan penglihatan yang buta sejak lahir kerana hal itu menuntut penyembuhan sistem saraf optik.

Selain
Pixium Vision, Houston’s Baylor College of Medicine juga telah membangunkan teknologi
yang lebih kurang sama. Hasilnya, mereka telah menyembuhkan penglihatan 6 orang
yang terlibat dalam kajin eksperimen.

RUJUKAN:


Hari Ini Ialah Ulangtahun Tragedi Bukit Kepong

Peristiwa Bukit Kepong ialah kejadian serangan komunis ke atas Balai Polis Bukit Kepong ketika era Darurat di Persekutuan Tanah Melayu. Dalam serangan berkenaan, balai polis itu diserang segerombolan 180 komunis bermula sekitar jam 5.00 pagi pada 23 Februari 1950.

Serangan tersebut menyaksikan 25 anggota polis berjuang habis-habisan sehingga ke titisan darah terakhir. Dua isteri anggota polis marin turut mengangkat senjata apabila mendapati suami mereka terbunuh dan mereka terus bertempur bersama anggota lain sehingga kehabisan peluru. Dalam kejadian itu, 17 anggota polis dan hampir 40 komunis telah terkorban.

Alamo versi Tanah Melayu

Pertempuran itu berlaku di kawasan sekeliling Balai Polis Bukit Kepong di Bukit Kepong. Balai polis yang dibina daripada kayu itu terletak di tebing Sungai Muar sekitar 59 km dari bandar Muar, Johor.

Insiden tragis ini bermula sebelum Subuh apabila pengganas komunis melancarkan serangan gerila ke balai polis itu. Tujuannya ialah menjadikan ia sebagai contoh kepada sesiapa sahaja yang berani menentang, maka bersedialah menanggung bahananya.

Selain itu, keyakinan mereka menawan balai polis berkenaan didorong oleh beberapa faktor. Pertama, kedudukan balai yang agak terpencil. Kedua, kekuatan anggota polis dan bilangan senjata yang dimiliki. Akhir sekali, ia merupakan antara kawasan pergerakan mereka yang aktif pada ketika itu.

Sebelum itu, Balai Polis Bukit Kepong diketuai oleh Ketua Polis Balai (KPB) Sarjan Ray Dancey. Menjelang insiden tragis itu, Sarjan Dancey telah berpindah dan digantikan oleh Sarjan Jamil Mohd Shah.

Selain itu, terdapat platun campuran 15 anggota polis Tugas Am dan Konstabel Polis Marin pimpinan Sarjan Jamil sendiri. Pasukan ini turut diperkukuhkan oleh tiga konstabel polis khas dan empat Polis Tambahan bagi tugas mengawal. Ini sekaligus menjadikan kekuatan pasukan polis seramai 22 anggota.

Buku ini ditulis seorang wira negara kita yang bercerita pasal pertempuran melawan komunis. Kami terbitkan untuk bantu korang tahu apa yang berlaku. Dah ada di Shopee: https://bit.ly/PertempuranHutan

Manakala 13 isteri dan anak-anak anggota polis lain tinggal di berek kelamin di belakang balai. Sistem perhubungan yang sukar merupakan sebab utama penempatan pasukan polis marin di situ. Malah, pengangkutan utama ke Bukit Kepong ialah dengan menaiki bot menyusuri Sungai Muar.

Menurut keterangan saksi, 200 orang pengganas komunis dari Kompeni Bebas Ke-4 menyerang balai berkenaan diketuai seorang komunis Melayu yang terkenal bernama Muhammad Indera atau Mat Indera.

Sebelum menyertai gerakan Bintang Tiga, dia merupakan seorang guru agama dan melihat penentangan bersenjata sebagai kaedah terbaik melawan penjajahan British. Mat Indera juga menolak idea perjuangan berasaskan diplomasi yang dipilih tokoh-tokoh seperti Dato Onn Jaafar sebagai membuang masa dan merugikan rakyat.

Menurut rancangan asal, dia dimaklumkan serangan tersebut hanya bertindak sebagai amaran sahaja. Bagaimanapun, serangan yang turut disertai Komisar Goh Peng Tun itu bertukar menjadi tragedi. Walau apa keterangan yang diberi sekalipun, darah polis, wanita dan kanak-kanak yang terbunuh berada di tangannya.

Mereka mengepung balai dengan separuh berada di bahagian hadapan manakala bakinya mengelilingi balai polis itu. Pertempuran bermula sekitar jam 4.15 pagi apabila Konstabel Jaffar Hassan mencabar dan menembak mati seorang pengganas komunis yang sedang memotong kawat berduri balai itu.

Pengganas komunis kemudiannya menyerang dari segenap sudut terutama dari bahagian hadapan. Mereka berharap serangan tersebut dapat mengejutkan pihak polis. Tetapi apa yang diharap meleset sama sekali.

Kali ini, gerombolan komunis yang dipimpin Mat Indera dan Peng Tun ditentang hebat oleh polis terutama dari dua kedudukan submesingan Bren terletak di dalam kubu di bawah bilik kawalan. Walaupun bilangan mereka sedikit, anggota polis yang diketuai Sarjan Jamil terus berjuang bak pepatah biar putih tulang, jangan putih mata di sebalik seruan untuk mereka menyerah diri.

Satu persatu anggota polis gugur apabila pertempuran berterusan. Dua isteri anggota polis yang bertahan bersama turut sama berjuang apabila mendapati suami mereka gugur dalam pertempuran berkenaan.

Sekitar jam 5.00 pagi, pasukan Polis Bantuan dan sekumpulan penduduk kampung yang lengkap bersenjatakan raifal dan senapang patah digerakkan di Kampong Jawa. Kumpulan ini dipimpin oleh penghulu Ali Mustaffa dan bergerak untuk membantu.

Malangnya, kumpulan ini diserang hendap oleh pengg4nas k0munis yang ditugaskan untuk menghalang sebarang bantuan luar sampai ke balai berkenaan. S3rangan tersebut menyaksikan beberapa orang kampung dan pengganas k0munis turut terbvnvh.

Namun, pertempuran sengit antara penduduk kampung dan polis bantuan dengan gerombolan komunis ini sedikit sebanyak meredakan tekanan kepada polis yang bertahan di Balai Polis Bukit Kepong. Dan ini juga turut menjelaskan mengapa komunis mengambil masa lama menawan balai berkenaan dan berundur menjelang pagi.

Pada ketika itu juga, kedua-dua kedudukan submesingan Sten turut dimusnahkan komunis. Sekitar jam 7.00 pagi, pengganas komunis menawan seorang wanita bernama Mariam Ibrahim iaitu isteri kepada Konstebel Mohamad Jaafar.

Mengikut kisah penduduk tempatan, Mat Indera memaksa Mariam merayu agar pihak polis menyerah. Namun, Sarjan Jamil enggan melayan tuntutan mereka kerana tahu jika mereka berbuat demikian, mereka akan tetap dibunuh.

Pada masa sama, Fatimah Yaaba dan anaknya Hassan turut ditawan dan dipaksa membuat perkara sama seperti Mariam. Tetapi Sarjan Jamil dan anggota polis yang masih berjuang enggan berbuat demikian.

Apabila mereka enggan menyerah, Mariam dicederakan manakala Fatimah dibunuh dengan kejam. Suaminya, Konstabel Abu Bakar Daud yang bertugas sebagai pemandu bot di Sungai Muar turut berjuang menentang gerombolan komunis itu dari botnya sehingga mengalami kecederaan di dada dan tangan

Kerana terdesak, gerombolan komunis membakar berek kelamin dan balai polis. Dua wanita dan anak mereka terbakar hangus dalam berek kelamin. Ketika itu, hanya tiga anggota polis dan seorang pengawal kampung masih hidup.

Mereka mengambil keputusan meluru keluar dari balai yang terb4kar dan merempuh kedudukan k0munis. S3rangan terakhir itu membvnuh sekurang-kurangnya tiga pengg4nas k0munis yg cuba menghalang mereka. Mana yang cuba melepaskan diri dit3mbak oleh gerombolan berkenaan.

Berita s3rangan Bukit Kepong itu diketahui oleh perkampungan sekitar. Penduduk kampung Durian Chondong di sebelah barat segera menghantar bot ke Lenga untuk memberitahu pihak berkuasa mengenai serangan itu. Selepas lima jam bert3mpur, barulah gerombolan k0munis berjaya menawan balai polis yang hangus terbakar itu.

Sebelum berundur, mereka turut melemparkan mana-mana individu yang hidup tetapi cedera dan mayat mereka yang mempertahankan Balai Polis Bukit Kepong. Antara yang menjadi mangsa ialah Hassan Abu Bakar, anak kepada Konstabel Abu Bakar yang dicampak hidup-hidup ke dalam api.

Seramai 14 anggota polis termasuk Sarjan Jamil, empat pengawal kampung, tiga polis bantuan, isteri Abu Bakar Daud (salah seorang polis yang terselamat) dan tiga anak mereka terbunuh dalam kejadian itu sekaligus menjadikan jumlah kematian seramai 25 orang.

Manakala mereka yg terselamat dalam pertempuran maut itu ialah empat anggota polis dan sembilan ahli keluarga termasuk isteri dan anak mereka.

Ketika serangan itu, bantuan dihantar dari Kampung Tui semasa pertempuran bergema ke beberapa kampung berdekatan. Sekumpulan penduduk yg diketuai Penghulu Kampung Ali Mustafa dari Kampung Tui diiringi oleh 13 AP/HG (Polis Bantuan – Auxiliary Police/Pengawal Kampung – Home Guard).

Mereka diserang hendap oleh komunis dalam perjalanan sekitar 500 meter dari Balai Polis Bukit Kepong. Jika dibandingkan dengan gerombolan k0munis yang bersenjatakan s3njata automatik, kumpulan ini hanya dilengkapi dengan raifal dan senapang patah.

Namun, itu tidak menghalang mereka dari terus berjuang. Malah, tekanan yang diberi mereka memaksa pihak k0munis melewatkan usaha menawan balai dan berundur pada waktu pagi selepas membakar beberapa pejabat dan merompak beberapa kedai.

Pada masa sama, sekumpulan pegawal kampung lain dari Kampung Durian Chondong menggunakan sampan berkayuh ke arah Bukit Kepong bagi memberi bantuan. Tetapi dalam perjalanan, mereka turut diserang hendap oleh pengganas komunis.

Hanya separuh daripada tujuh penduduk dalam kumpulan itu terselamat yang boleh meneruskan perjalanan ke Lenga. Mereka sampai di sana pada jam 10.00 pagi dan menceritakan apa yang berlaku.

Apabila pengawal kampung memasuki Bukit Kepong, mereka dapat melihat skala kemusnahan akibat serangan kejam itu. Ketua kampung mengambil alih pentadbiran pos luar itu sehingga digantikan oleh sepasukan polis yang datang dari Muar.

Pertempuran Bukit Kepong merupakan satu peristiwa yang tragis. Tetapi ia mengukuhkan lagi semangat kerajaan dan penduduk untuk memerangi ancaman k0munis. Kisah sepasukan kecil individu berjuang menentang pasukan yang jauh lebih besar meningkatkan semangat dan moral dalam perjuangan menentang k0munis.

Mereka yang terselamat

Anggota Polis:

Konstabel 10533 Othman Yusoff (meninggal);

Konstabel Marin 37 Abu Bakar Daud (meninggal);

Konstabel Tambahan 3472 Ahmad Khalid (meninggal);

Konstabel 7645 Yusoff Rono (78 tahun pada tahun 2000, meninggal dunia pada tahun 2005)

Ahli keluarga anggota

Mariam Ibrahim – balu Konstabel Muhamad Jaafar

Zainun Muhamad – anak perempuan Konstabel Muhamad Jaafar

Abu Samah Muhammad – anak lelaki Konstabel Muhamad Jaafar

Zaleha – anak perempuan Konstabel Muhamad Jaafar

Jamilah – anak perempuan Konstabel Marin Abu Bakar Daud

Hussain – anak lelaki Konstabel Marin Abu Bakar Daud

Fatimah Abdul Manan @ Timah Lawa – isteri Konstabel Hassan Osman

Pon Khalid – isteri Konstabel Marin Awang Ali

Fatimah Tuani – isteri Konstabel Hamzah Ahmad

Edmund Ross Williams Hunt – orang asli bertugas sebagai pemandu arah

Mereka yang gugur dalam pertempuran

Anggota Polis

Sarjan 2493 Jamil Mohd Shah (KPB Bukit Kepong)

Koperal 7068 Mohd Yassin Haji Wahab (T/KPB Bukit Kepong)

Lans Koperal 7168 Jidin Omar

Konstabel 9136 Hassan Osman

Konstabel 3933 Hamzah Ahmad

Konstabel 8600 Jaafar Hassan

Konstabel 7493 Muhamad Jaafar

Konstabel 5674 Abu Mohd Ali

Konstabel 7862 Abu Kadir Jusoh

Konstabel Marin 60 Ibrahim Adam

Konstabel Marin 68 Awang Ali

Konstabel Marin 181 Basiron Adam

Konstabel Tambahan 3475 Mohd Top Lazim

Konstabel Tambahan 3795 Jaafar Arshad

Polis Bantuan

Ins. Kudarina Naknok

AP 2130 Samad Yatim

AP Mahmood Saat

AP 1925 Ali Akop

AP 2127 Othman Yahya

Keluarga Anggota

Allahyarhammah Fatimah Yaaba – isteri kepada Konstabel Marin Abu Bakar Daud

Hassan Abu Bakar – anak lelaki kepada Konstabel Marin Abu Bakar Daud

Allahyarhammah Saadiah – isteri kepada Konstabel Abu Mohd Ali

Allahyarhammah Simah Abu – anak kepada Konstabel Abu Mohd Ali

Anggota Polis Bantuan (AP) dan Pengawal Kampung yang terk0rban dalam pertempuran diluar balai polis

AP Redzuan Alias

Embong Lazim

Mendiang Koh Ah Cheng

Legasi

Kisah Bukit Kepong diabadikan dalam filem Bukit Kepong yang mendapat sentuhan Allahyarham Tan Sri Jins Shamsuddin. Filem yang ditayangkan pada tahun 1981 itu menggondol beberapa anugerah utama Festival Filem Malaysia Ketiga termasuk Filem Terbaik, Pengarah Terbaik dan Anugerah Khas Juri.

RUJUKAN:

Mastika. (2009). LIHAT ALMARHUM MAT INDERA DARI SUDUT LAIN.

Sulam, Muhaimin. (2019). Silapnya Mat Indera. Malaysiakini. https://www.malaysiakini.com/columns/462724

VAT 69 – Perjuangan Semalam. (2012). Sejarah dan Peristiwa Bukit Kepong. https://web.facebook.com/403142033068693/photos/sejarah-dan-peristiwa-bukit-kepongperistiwa-balai-polis-bukit-kepong-adalah-keja/427926463923583/?_rdc=1&_rdr


Bagaimana Bendera Malaysia Mendapat Nama Jalur Gemilang?

31 Ogos semakin tiba. Sekali lagi Bulan Kebangsaan akan disambut di seluruh negara. Berkibaranlah bendera-bendera yang mempunyai 14 jalur dengan corak bulan dan bintang di hadapan rumah, bangunan sekolah dan kenderaan-kenderaan di atas jalan raya demi meraikan tarikh keramat yang memberi 1001 erti kepada jiwa yang cintakan negara. Namun tahukah anda bagaimana bendera Malaysia mendapat namanya?

Pertama kali pada 31 Ogos 1957, tepat jam 12 tengah malam bendera Persekutuan Tanah Melayu telah dinaikkan di Padang Kelab Selangor menggantikan bendera Union Jack dengan disaksikan oleh beribu-ribu rakyat yang terdiri daripada pelbagai bangsa dan agama serta pejuang kemerdekaan dengan penuh perasaan bangga dan gilang gemilang.

Sejarah bendera Persekutuan Tanah Melayu bermula apabila sebuah jawatankuasa melalui Majlis Raja-Raja Melayu ditubuhkan pada tahun 1949 untuk menimbang dan membuat perakuan berhubung reka bentuk bendera Persekutuan Tanah Melayu.

Pertandingan Peringkat Kebangsaan telah diadakan bagi memilih Bendera Persekutuan Tanah Melayu yang baharu dan dianjurkan oleh Majlis Perundangan Persekutuan pada tahun 1949. Seramai 373 karyawan mengambil bahagian yang mana akhirnya tiga reka bentuk bendera terpilih ke peringkat akhir. Reka bentuk pertama adalah lambing keris bersilang di tengah-tengah dengan dikelilingi oleh 11 bincang pecah lima. Reka bentuk kedua hampir sama dengan rekabentuk pertama kecuali 11 bintang pecah itu disusun dalam dua bulatan mengelilingi Keris bersilang tersebut. Reka bentuk ketiga adalah 11 jalur biru putih dengan bulan bintang berwarna kuning di bahagian tepi kiri.

Sebelum memilih rekabentuk bendera yang menjadi juara, orang ramai telah dijemput oleh Majlis Perundangan Persekutuan untuk memberikan pendapat mengenai reka bentuk bendera tersebut dan dikelolakan oleh akhbar The Malay Mail. Keputusan akhir yang tersiar pada 28 November 1949 menunjukkan pilihan majoriti untuk memilih reka bentuk yang ketiga yang dicipta oleh seorang Arkitek Kerajaan di Johor iaitu Encik Mohamad bin Hamzah.

Dengan beberapa pindaan menerusi perkenan Mesyuarat Majlis Raja-Raja pada 22 dan 23 Februari 1950. Pada 19 April 1950 Majlis Perundangan Persekutuan telah meluluskan usul yang dibentangkan oleh Pemangku Ketua Setiausaha Negara seperti berikut:

“That in the opinion of this Council, the flag of the Federation of Malaya should be as follows:

Eleven horizontal stripes alternately red and white in colour, the uppermost stripe being red, having a blue quarter with a cresent and elevent-pointed star in yellow superimposed, the standard size of the flag to be six feet by three feet.”

Reka bentuk tersebut diubah dengan menukar warna putih pada bulan dan bintang kepada warna kuning untuk melambangkan warna diraja bagi Raja-raja Melayu dan juga menambah bilangan bucu bintang kepada 11 untuk mewakili jumlah negeri yang ada dalam Persekutuan Tanah Melayu. Reka bentuk bendera tersebut telah mendapat kelulusan King George VI pada 19 Mei 1950.

Pertama kali Bendera Persekutuan Tanah Melayu dikibarkan adalah dalam majlis menaikkan bendera tersebut yang dianjurkan oleh Pesuruhjaya Tinggi British pada 26 Mei 1950 di perkarangan Istana Sultan Selangor dengan dihadiri DYMM Raja-Raja Melayu dan Pegawai-pegawai King George VI.

Percantuman Sabah, Sarawak dan Singapura dengan Persekutuan Tanah Melayu telah melahirkan sebuah negara baharu iaitu Malaysia. Dengan percantuman itu, bendera Persekutuan Tanah Melayu telah diubah suai untuk mengambil kira penambahan negeri-negeri tersebut. DYMM Raja-Raja Melayu dan Tuan-Tuan Yang Terutama Gabenor-Gabenor dalam satu Persidangan Majlis Raja-Raja menjelang pembentukan Malaysia telah memperkenankan reka bentuk bendera Malaysia hendaklah mengikut reka bentuk bendera Persekutuan Tanah Melayu dengan pengubahsuaian pada bilangan jalur dan bintang pecah 14 bagi menunjukkan 14 buah negeri baharu bagi Persekutuan Malaysia.

Walaupun Singapura berpisah daripada Malaysia pada 9 Ogos 1965, namun jalur-jalur dan bintang pecah 14 terus dikekalkan sehingga sekarang. Kini, jalur-jalur dan bintang pecah 14 melambangkan keanggotaan yang sama dalam Persekutuan 13 buah negeri dan Kerajaan Persekutuan (terdiri daripada 3 Wilayah Persekutuan Kuala Lumpur, Labuan dan Putrajaya).

Bagaimana Bendera Malaysia mendapat nama Jalur Gemilang?

Pada malam 31 Ogos 1997 sempena Hari Kemerdekaan negara ke-40, Perdana Menteri Tun Mahathir bin Mohamad telah mengisytiharkan nama bendera Malaysia sebagai Jalur Gemilang di Dataran Merdeka, Kuala Lumpur. Ilham untuk menamakan bendera Malaysia dengan nama rasmi diusulkan Datuk Hashim Mat Dris dan cadangan tersebut dikemukakan kepada mantan Perdana Menteri, Tun Dr. Mahathir pada 11 Julai 1995. Tun Dr. Mahathir telah bersetuju supaya diadakan Peraduan Mencipta Nama Bendera Malaysia dengan dipengerusikan oleh Ketua Setiausaha Negara, Tan Sri Ahmad Sarji Abdul Hamid dan dianggotai oleh wakil daripada beberapa kementerian dan agensi yang berkenaan.

Dalam mesyuarat pada 1 April 1996, jawatankuasa induk peraduan mencipta nama bendera Malaysia telah bersetuju bahawa pemilihan cadangan nama bendera Malaysia tidak perlu dibuat melalui peraduan tetapi memadai memilih senarai nama yang dikemukakan oleh ahli-ahli jawatankuasa yang terdiri daripada wakil-wakil kementerian dan agensi berkaitan. Tun Dr Mahathir bersetuju dengan cadangan tersebut dan menukarkan nama Jawatankuasa itu menjadi Jawatankuasa Induk Menamakan Bendera Malaysia.

Setelah menimbang 75 cadangan nama beserta huraiannya, tiga nama telah dipilih iaitu ‘Setia Perkasa’, ‘Seri Setia Perkasa’ dan ‘Seri Setia Negara’. Cadangan tersebut dipilih kerana sesuai sebagai lambing sejarah dan perjuangan negara serta mampu memupuk semangat di kalangan rakyat untuk terus maju membina negara yang aman dan makmur. Namun begitu, pada 11 September 1996, nama tersebut ditolak oleh Jemaah Menteri dan berpendapat nama-nama itu tidak melambangkan sifat dan semangat yang diwakili oleh bendera Malaysia itu sendiri dan meminta supaya cadangan baru dikemukakan.

Dalam mesyuarat pada 2 Jun 1997 yang dipengerusikan oleh Tan Sri Abdul Halim Ali, Ketua Setiausaha Negara pada waktu itu, sebanyak 28 cadangan telah dipertimbangkan. Setelah membuat penelitian, mesyuarat bersetuju memilih tiga nama iaitu, ‘Jalur Gemilang’, ‘Jalur Nusa Gemilang’ dan ‘Jalur Sinar Gemilang’. Apabila nama tersebut dibentangkan pada 9 Julai 1997, Jemaah Menteri bersetuju supaya bendera Malaysia diberi nama ‘Jalur Gemilang’ dengan diilhamkan oleh Tuan Haji Md. Rebuan@Md Redzuan bin Tumin, Pegawai dari Jabatan Muzium Negara dan Antikuiti menewaskan 28 cadangan nama seperti Malaysia Raya, Mega Sakti dan sebagainya.

Maksud Jalur Gemilang

JALUR– Menggambarkan bendera Malaysia mempunyai 14 jalur merah dan putih. Oleh itu, lambing jalur pada bendera Malaysia menggambarkan satu haluan yang lurus, hala tuju yang sama dan arah yang sama yang dianuti oleh rakyat negara ini dari Perlis hingga ke Sabah dalam menuju kegemilangan bangsa dan negara.

GEMILANG– bermaksud bercahaya, terang-benderang dan cemerlang. Oleh hal yang demikian bendera Malaysia Jalur Gemilang memberi pengertian bahawa jalur atau bendera itu melambangkan kecemerlangan negara Malaysia dan rakyat Malaysia dalam mengharungi apa bidang kehidupan sekalipun sama ada di dalam atau di luar negara. Kesungguhan, kegigihan, dan kesanggupan rakyat untuk menaikkan imej negara, sesungguhnya sentiasa mendapat petunjuk dan pedoman yang terang lagi jelas.

Selamat menyambut Hari Kebangsaan, Negaraku Sehati Sejiwa.


Kertas Saintifik Paling Pendek Di Dunia

Tahukah anda bahawa kertas saintifik paling pendek dan ringkas yang pernah diterbitkan tidak mempunyai sebarang isi pun?

Dan kertas saintifik tersebut “ditulis” oleh Dennis Upper. Beliau merupakan seorang ahli psikologi klinikal yang mengalami kesukaran untuk menulis, a.k.a ‘Writer’s Block’.

Bagi menghadapi permasalahan beliau itu, Upper kemudiannya bereksperimen, iaitu dengan mencuba untuk menulis kertas saintifik.

Eksperimen beliau bagaimanapun gagal (gagal untuk menulis). Tetapi umumnya di dalam bidang sains, jika eksperimen tersebut tiada hasil atau keputusan sekalipun, ia tetap dikira sebagai satu keputusan.

Kertas saintifik tersebut bagaimanapun tetap berjaya untuk diterbitkan di dalam “Journal of Applied Behavior Analysis” pada tahun 1974.

RUJUKAN:

Upper, D. “The Unsuccessful Self-Treatment of a Case of Writer’s Block”. Journal of Applied Behavior Analysis. (1974) Fall; 7(3): 497DOI: 10.1901/jaba.1974.7-497a


Liu Bei: Tokoh Tersohor Dari Zaman Tiga Kerajaan

Pada zaman akhir abad ke-2 sehingga awal abad ke-3 Masihi yakni zaman Dinasti Han Timur, raja dan panglima perang pelbagai negeri berperang antara satu dengan lain untuk meningkatkan kekuatan dan mengalahkan seterunya agar dapat menguasai pemerintahan dan menggantikan kerajaan Dinasti Han Timur. Selepas tempoh peperangan yang panjang, Negeri-negeri Wei, Shu dan Wu telah mengalahkan negeri-negeri lain yang merupakan tiga buah negeri yang terkuat di China. Dengan ini, muncullah Zaman Kerajaan 3 Negeri Wei, Shu dan Wu yang tersohor dalam sejarah China.

Liu Bei merupakan raja Negeri Shu. Beliau dilahirkan pada tahun 161 Masihi. Keluarganya merupakan keturunan daripada keluarga maharaja Dinasti Han. Namun, ketika Liu Bei dilahirkan, keluarganya menjadi sangat miskin. Ibunya menganyam dan menjual kasut yang diperbuat daripada rumput sebagai rezekinya. Semasa berusia 15 tahun, Liu Bei mulai mengikuti pengajian di sekolah dengan bantuan daripada sanak saudaranya.

Liu Bei seorang yang ramah-tamah dan mudah bergaul. Beliau mempunyai ramai sahabat sehinggakan orang kaya pun suka akan Liu Bei dan sering memberi bantuan kewangan kepadanya. Lama-kelamaan, Liu Bei telah dilantik sebagai ketua kaunti ketika berusia 28 tahun. Namun, tidak lama selepas itu, beliau meletakkan jawatan itu dengan marah setelah menghukum secara sebatan seorang pegawai atasan yang meminta rasuah kepadanya. Lantaran itu, Liu Bei menubuhkan pasukan tenteranya sendiri.

Oleh sebab pasukan tenteranya tidak begitu besar, beliau terpaksa menganggotai pasukan tentera panglima perang yang lebih kuat seperti Cao Cao dan Yuan Shao. Walaupun telah berperang selama berbelas-belas tahun, namun kegagahannya masih belum terserlah.

Syukurlah akhirnya beliau telah bertemu dengan Zhuge Liang yang mempunyai kemahiran dalam ketenteraan. Jumlah anggota pasukan tenteranya semakin bertambah dan kekuatannya beransur-ansur meningkat dan akhirnya beliau berjaya menubuhkan pemerintahan sendiri yakni Negeri Shu pada tahun 221 Masihi di bahagian baratdaya China.

Liu Bei sangat mementingkan hubungan persahabatan dengan hulubalangnya, lebih-lebih lagi persahabatan sesama saudara dengan Guan Yu dan Zhang Fei. Liu Bei menganggap kedua-dua hulubalang itu sebagai adiknya sendiri dan sama halnya dengan kedua-dua orang hulubalang itu juga menganggap Liu Bei sebagai abang mereka. Dalam tempoh yang panjang, Guan Yu dan Zhang Fei telah bertempur secara gagah berani dan memberikan sumbangan yang cemerlang dalam usaha membantu Liu Bei menubuhkan pemerintahan sendiri.

Dalam suatu pertempuran selepas Liu Bei menubuhkan Negeri Shu, Guan Yu telah dibunuh oleh tentera Negeri Wu. Di samping itu, Zhang Fei yang melancarkan peperangan terhadap tentera Negeri Wu bagi membalas dendam juga turut terbunuh. Liu Bei berasa sangat sedih dan kesal sebab kedua-dua orang saudaranya terbunuh. Secara terburu-buru, beliau mengarahkan pasukan tenteranya memerangi tentera Negeri Wu, namun mengalami kegagalan.

Tidak lama selepas itu, Liu Bei juga meninggal dunia disebabkan penyakit. Cerita tentang hubungan persahabatan antara Liu Bei, Guan Yu dan Zhang Fei diminati ramai di China dan terus tersebar sehingga sekarang. Perkataan ” Taoyuanjieyi ” dalam bahasa Mandarin menceritakan kisah ketiga-tiga lelaki tersebut yang menjalinkan hubungan persaudaraan sentiasa digunakan oleh rakyat China untuk menggambarkan hubungan persahabatan dan setia kawan.

Perkataan ” Sangumaolu ” dalam bahasa Mandarin juga tersohor dalam sejarah China. Ia menceritakan kisah Liu Bei tiga kali menziarahi Zhuge Liang yang mempunyai bakat ketenteraan tinggi dan meminta beliau supaya menjadi penasihat ketenteraan Liu Bei. Semasa kali pertama Liu Bei menziarahi Zhuge Liang, beliau enggan bertemu dengan Liu Bei.

Semasa kali kedua dan kali ketiga Liu Bei menziarahi Zhuge Liang, Liu Bei telah memperkenalkan cita-cita luhurnya untuk menubuhkan pemerintahan sendiri dan mereka bertukar-tukar pendapat secara mendalam tentang situasi politik dan ketenteraan di China. Zhuge Liang yang menghargai cita-cita luhur dan bakat Liu Bei akhirnya bersetuju menjadi penasihat ketenteraan Liu Bei.

Selepas Zhuge Liang menjadi penasihat ketenteraan bagi tentera Liu Bei, tentera Liu Bei terus mencapai kemenangan dalam peperangan. Dalam sejarah China, Zhuge Liang merupakan jelmaan kebijaksanaan dan disanjung tinggi oleh rakyat China.


Fenomena UFO

Bila kita sebut pasal objek terbang yang tidak dikenali atau UFO, pasti perkara pertama muncul dalam kepala ialah makhluk asing. Dan dari situ, imaginasi kita akan bayangkan berkenaan makhluk asing dalam rancangan televisyen atau filem seperti The X-Files, Falling Skies atau siri filem yang digarap Sir Ridley Scott, Aliens. Tetapi tahukah anda, walaupun ada sesetengah UFO ini mungkin berasal luar dari dunia kita, ada juga UFO sebenarnya datang dari dunia kita sendiri iaitu pesawat-pesawat eksperimen dan sulit yang dihasilkan oleh negara-negara kuasa besar?

Dari tahun 2007 hingga 2012, sekumpulan penyiasat tentera menyiasat fenomena UFO ini dari sebuah pejabat di Pentagon. Program tersebut yang mendapat sokongan bekas senator Amerika Syarikat, Harry Reid mengupah kontraktor-kontraktor ini untuk menganalisis fenomena ini termasuk pertembungan juruterbang-juruterbang tentera dengan objek-objek yang tak dikenali ini. Hasil analisis mereka mendapati kebanyakan pertembungan membabitkan pertembungan dengan pesawat prototaip yang masih diklasifikasikan sebagai rahsia. Tetapi ada juga pertembungan masih lagi belum dapat dijelaskan sehingga ke hari ini dan jika didedahkan, ia merupakan satu revolusi yang mengejutkan umat manusia.

Menurut Nick Pope, bekas pegawai Kementerian Pertahanan Britain yang pernah mengetuai unit siasatan UFO pada tahun 1990-an berpandangan sesuatu yang tidak boleh dijelaskan bukan bermakna ia berasal dari luar dunia ini. Walau bagaimanapun, Pope tidak juga menolak kemungkinan ia berlaku. Jika ia benar-benar berlaku, ia merupakan satu detik perubahan yang signifikan. Satu insiden yang berlaku pada tahun 2004 masih lagi membingungkan pewaham yang menolak fenomena UFO. Dua juruterbang pesawat tempur Tentera Laut Amerika Syarikat menceritakan mereka menjejaki sebuah objek berbentuk cerut dan bersaiz seperti kapal terbang terapung dan cara pengendaliannya mengatasi apa yang diketahui berkenaan aeronatik biasa.

Bagi ketua program, Luiz Elizondo, beliau menyifatkan pemerhatian yang dibuat oleh ramai orang terutama orang yang terlatih seperti juruterbang tentera masih menafikan pelbagai penjelasan yang dikeluarkan. Bagi Pope pula, anggapan pertama pegawai perisikan bila melihat fenomena UFO ialah melihat pesawat-pesawat prototaip yang dibangunkan secara rahsia sama ada oleh negara asing atau agensi kerajaan lain seperti Agensi Projek Kajian Pertahanan Maju (DARPA) dan pihak tentera. Satu lagi penerangan berkenaan fenomena UFO ialah kewujudan fenomena alam yang masih sukar difahami oleh sains. Bagi Elizondo sendiri, ianya bukanlah satu mengejutkan berkenaan teori pertama Pope itu. Ini kerana pada tahun 1980-an, kebanyakan pemerhatian fenomena UFO yang berlaku pada dekad itu sebenarnya membabitkan pesawat-pesawat rahsia tentera seperti Lockheed F-117 dan Northrop Grumman B-2. Semua ujian penerbangan ini dilakukan di barat daya Amerika Syarikat pada dekad tersebut.

Dan ini bukanlah juga sesuatu yang mengejutkan berkenaan khabar angin pembangunan pesawat baru, kebanyakannya protataip tentera yang masih dirahsiakan. Dalam medan peperangan, pasti kita sudah diperkenalkan dengan dron Predator yang mula digunakan semasa kempen perang di Afghanistan. Tentera Udara Amerika Syarikat membangunkan dron tersebut sejak awal 2000 dan hanya diakui kewujudannya selepas seorang jurugambar melihat ia berada di sebuah padang terbang di Afghanistan pada tahun 2007. Dan kini pihak tentera sedang membangunkan generasi kedua Predator untuk menggantikan model dron mereka. Dron yang dikenali sebagai RQ-180 dengan berupaya mengelak dikesan radar menggunakan teknologi pesawat pengebom B-21. Buktinya, sebuah pesawat misteri berbentuk baji dikesan di atas langit Kansas oleh seorang jurugambar. Pesawat tersebut dikatakan sedang menguji versi awal teknologi pesawat B-21.

Selain RQ-180, Amerika Syarikat dan kuasa-kuasa besar lain turut membina dan menguji pesawat hipersonik dan mempunyai kelajuan mengatasi Mach-5. Sesetengah firma atau kuasa besar melakukannya secara terbuka tetapi ada juga yang bersikap perahsia seperti Lockheed Martin. Syarikat tersebut kini sibuk membina generasi kedua pesawat SR-71 Blackbird iaitu SR-72. Ramai berspekulasi pesawat berkenaan berpotensi mencecah kelajuan Mach 6, lebih laju dari semua pesawat lain seperti SR-71, U2, YF-22 dan Dark Star.

Bagaimanapun, kemunculan prototaip-prototaip rahsia yang terbang di langit terutama di Amerika Syarikat bukan bermakna kita boleh menolak secara terus fenomena UFO. Menurut Pope, sesetengah orang dalam kerajaan terutama dalam bidang perisikan bersedia untuk mempercayai apa yang selama ini dianggap mustahil iaitu kewujudan makhluk asing. Bagi sesetengah insiden, masih ada yang belum boleh dijelaskan oleh komuniti saintifik tetapi kebanyakan UFO yang kita lihat berkemungkinan prototaip pesawat sulit ini dan sesetengah daripadanya terus menimbulkan kebingungan kepada para juruterbang sehingga ke hari ini.

SUMBER

1. Cooper, Helene, Blumenthal, Ralph dan Kean, Leslie. (2012). The New York Times. Glowing Auras and ‘Black Money’: The Pentagon’s Mysterious U.F.O. Program. https://www.nytimes.com/2017/12/16/us/politics/pentagon-program-ufo-harry-reid.html

2. Axe, David. (2013). War Is Boring. Yes, America Has Another Secret Spy Drone—We Pretty Much Knew That Already. http://warisboring.com/yes-america-has-another-secret-spy-drone-we-pretty-much-knew-that-already/

3. Mizokami, Kyle. (2017). War Is Boring. Rumors of Secret Warplanes Preceded SR-72 Reveal. https://warisboring.com/rumors-of-secret-warplanes-preceded-sr-72-reveal/

4. Axe, David. (2017). National Interest. ET Denied: Many UFOs Are Just Super-Secret Military Aircraft. http://nationalinterest.org/blog/the-buzz/et-denied-many-ufos-are-just-super-secret-military-aircraft-23816?page=show


Unsur Keagamaan Dalam Lagu Siti Nurhaliza

Menurut Kamus Pelajar Edisi Kedua, “keagamaan” ditafsirkan sebagai “perihal
agama”. Siti Nurhaliza ataupun nama penuhnya Dato’ Sri Siti Nurhaliza Binti
Taruddin adalah seorang penyanyi dan ahli perniagaan yang lahir pada hari
Khamis bertarikh 11 Januari 1979. Artikel ini membincangkan tentang tafsiran
penulis mengenai perihal agama dalam sebahagian lagu yang dinyanyikan oleh
pemenang pertandingan Juara Bintang tahun 1995.

Nian Di Hati adalah lagu pop keluaran Suria Records sepanjang 5 minit 9 saat yang pertama kali dinyanyikan beliau pada tahun 1999. Dalam sudut bahasa, “nian” bermaksud “terlalu sangat, amat, benar ataupun sungguh” menurut Kamus Dewan Edisi Keempat. Lagu dan Senikata yang masing-masing digubah dan dicipta oleh Azmeer dan Azam Dungun itu mengisahkan tentang kehidupan manusia selepas bercerainya roh dari badan. Penulis mentafsir ayat “Kasih Sepantun Tulisnya Sudah” sebagai “dua kalimah Syahadah” manakala rangkap “Sungguh bererti kasih dan sayang, Seribu sumpah kau tunaikan, Cinta berkurun kasih berzaman, Kerana sayang ku turutkan”  sebagai “nilai ketaatan seorang hamba sepanjang hidup di dunia dalam menghadap Allah yang Aw-Wafi (Maha Menepati Janji) di akhirat”.  Jika dibandingan dengan ketakutan manusia di akhirat dengan guruh di dunia, sengeri-ngeri guruh cumalah sekadar puisi penenang hati yang lembut.

Badarsila adalah lagu Irama Malaysia keluaran Suria Records sepanjang 5 minit 36 saat yang pertama kali dinyanyikan beliau pada tahun 2002. Dalam sudut bahasa, “badar sila” bermaksud “kain putih yang halus” menurut Kamus Dewan Edisi Keempat. Lagu dan Senikata yang masing-masing digubah dan dicipta oleh Suffian Faidzal dan Logkha itu mengisahkan tentang wanita cantik (Kesuma) yang merindui perhubungan (Wasilah) dengan penciptanya. Penulis mentafsir rangkap “Sampai keresahan, Dari jiwaku keliru, Moga dilimpahi, Rindumu selalu” sebagai harapan memperoleh kebaikan daripada zat yang disembah di sebalik ketidaktenangan hati manakala “Sinar menerangi, Terasa dingin bak salju, Lamaran nurani, Menyentuh hatiku” sebagai orang yang telah mendapat impian nikmat daripada Tuhan.

Nirmala adalah lagu Irama Malaysia keluaran Suria Records sepanjang 5 minit 36 saat yang pertama kali dinyanyikan beliau pada tahun 2002. Dalam sudut bahasa, “nirmala” bermaksud “bersih, suci, tidak bernoda” menurut Kamus Dewan Edisi Keempat. Lagu dan Senikata yang masing-masing digubah dan dicipta oleh Pak Ngah dan Che’Kem itu mengisahkan tentang perjuangan Nabi Muhammad SAW (570-632) ketika berdakwah di Mekah dan Madinah. Penulis mentafsir rangkap “Diciptakan seorang insan, Lembut hati bak redup pandangan, Pabila berkata, Seluruh alam menyaksikan kesyahduan, Bagai tersentuh rasa percaya, Tika terdengarkan” sebagai perwatakan baginda sebagai seorang yang al-amin (Orang yang dipercayai) manakala “Biar panas membakar, Biar ranjau mencabar, Telah mekar hati seindah purnama, Dipujuk segala rajuk, Sepi rindu adakala, Meracun imannya” sebagai cabaran dakwah baginda yang ditentang dari segala arah.

Dialah Di Hati adalah lagu pop keluaran Suria Records sepanjang 4 minit 22 saat yang pertama kali dinyanyikan beliau pada tahun 2004. Lagu dan Senikata yang masing-masing digubah dan dicipta oleh Aidit Alfian dan Habsah Hassan itu mengisahkan tentang seorang hamba yang telah bertaubat setelah melakukan dosa untuk sekian lamanya. Penulis mentafisir rangkap “Mengapakan diri dijadikan sasaran, Sekilas pandangan pelbagai andaian, Sungguh terkilan” sebagai cercaan dan cacian orang ramai terhadapnya manakala “Kendati selautan segunung, Permata di kanan dan kiri, Selagi jantungku berdegup hingga, Tiba saat terhenti, Dialah dihati” sebagai orang tersebut akan tetap berusaha dalam mendalami agama selagi hidup walaupun digoda oleh kemewahan dunia.

Akhir sekali, Ku Percaya Ada Cinta adalah lagu keluaran Suria Records sepanjang 4 minit 38 saat yang pertama kali dinyanyikan beliau pada tahun 2009. Lagu dan Senikata yang masing-masing digubah dan dicipta oleh Audi Mok dan Habsah Hassan itu mengisahkan tentang menemui cinta yang hakiki. Penulis mentafsir rangkap “Mereka meragui wujudnya cinta yang sejati, Tidak hati ini, Semenjak dari mula, Ku yakin ada cinta, Cintalah yang memungkinkan segala” sebagai keyakinan seseorang tentang kewujudan sayang yang sejati sejak azali. Manakala “Pandang-pandang alam ini, Sambil pandang difikiri, Mana bumbung langit tinggi, Mana lantai bumi, Tiap satu yang terjadi, Tidak mungkin tersendiri, Cuba cari jawapannya andai meragui” sebagai penghayatan seseorang kepada alam sekeliling yang tercipta oleh zat Maha Berkuasa tanpa sempadan.

Kesimpulannya, itu adalah antara unsur keagamaan yang
terdapat dalam sebahagian lagu Siti Nurhaliza. Barangkali, tafsiran penulis
artikel ini tidak tepat sama sekali dan tidak dinafikan ada yang mentafsir lagu
berkenaan sebagai perasaan cinta antara perempuan terhadap lelaki.  Apa pendapat anda tentang lagu-lagu
berkenaan? Sila berikan maklumbalas anda kepada kami.

RUJUKAN:

Lirik Ku Percaya Ada Cinta – Siti Nurhaliza.
Retrieved October 10, 2019 from https://www.1liriklagu.com/lirik-ku-percaya-ada-cinta-siti-nurhaliza/

Badarsila ~ Siti Nurhaliza. Retrieved October
10, 2019 from http://zonelirikmania.blogspot.com/2019/02/badarsila-siti-nurhaliza.html

Kamus Dewan Bahasa Dan Pustaka (DBP) – badar
sila. Retrieved October 10, 2019 from
http://prpm.dbp.gov.my/Cari1?keyword=badar+sila

Lirik Lagu Dialah Di Hati – Siti Nurhaliza.
Retrieved October 10, 2019 from https://lirik.kapanlagi.com/artis/siti-nurhaliza/dialah-di-hati/

Nirmala – Dato’ Sri Siti Nurhaliza. Retrieved
October 10, 2019 from https://genius.com/Dato-sri-siti-nurhaliza-nirmala-lyrics

Kamus Dewan Bahasa Dan Pustaka (DBP) –
Keagamaan. Retrieved October 10, 2019 from
http://prpm.dbp.gov.my/Cari1?keyword=Keagamaan

Siti Nurhaliza – Biography by Chris True.
Retrieved October 10, 2019 from https://www.allmusic.com/artist/siti-nurhaliza-mn0001248347

Dato’ Sri Siti Nurhaliza – Nian Di Hati.
Retrieved October 10, 2019 from https://genius.com/Dato-sri-siti-nurhaliza-nian-di-hati-lyrics

Kamus Dewan Bahasa Dan Pustaka (DBP) – Nian.
Retrieved October 10, 2019 from
http://prpm.dbp.gov.my/Cari1?keyword=Nian


Simbol Hexagram (Star Of David)

Umum semua tahu simbol hexagram (star of david, maggen david, seal of solomon, najmat dawud, khatem sulaiman, cop sulaiman, perisai daud) atau apa sahaja namanya pada hari ini adalah simbol yang disatukan dengan kaum yahudi dan judaism, pihak israel menggunakan simbol ini di bendera mereka.

Simbol ini boleh dikatakan terdapat dalam pelbagai agama, dan kebudayaan lain di seluruh dunia, seperti kristian, hindu, buddha, kabbalah dan juga islam.

Simbol ini diperakui sebagai simbol identiti judaism dan yahudi hanya semenjak tahun 1800. Pada abad ke-17 meletakkan simbol ini di luar sinagog adalah amalan popular untuk memberitahu kepada orang ramai itu adalah rumah ibadat mereka seperti mana orang kristian meletak simbol salib di gereja. Semenjak kurun ke-17 sahaja simbol ini mula mewakili komuniti yahudi.

Simbol ini sebenarnya adalah ” simbol yahudi yang baru. ” Dalam cerita rakyat yahudi, simbol ini adalah simbol yang ada pada perisai King David (Raja Daud) yang dipakai semasa pergi berperang. Walau bagaimanapun teori ini disanggah kerana mengikut tradisi lambang yahudi adalah Menorah.

Simbol ” star of david ” dalam islam

Pada abad pertengahan (medieval) simbol ini dikenali sebagai ” seal of solomon ” adalah simbol biasa dalam islam. Pada zaman empayar turki uthmaniyah simbol ini digunakan sebagai perhiasan di masjid, syiling dan bendera peribadi pasha (gelaran untuk pangkat tinggi dalam sistem politik empayar turki uthmaniyah).

Simbol ini juga digunakan sebagai bendera negeri Karamanoğlu, pada kurun ke-13 negeri ini adalah antara negeri terkuat di Anatolia. Pada zaman ini dikenali sebagai wilayah karaman. Kerajaan Emiriah Candaroğlu juga mengunakan simbol ini pada bendera kerajaan.

Simbol ini juga boleh dilihat di masjid-masjid di seluruh dunia termasuk di Malaysia (Masjid Zahir Alor Setar Kedah)

-Hangpcdua Malaya-


Rangka Wanita Penang Akhirnya Mendapat Wajah!

Bumi Malaysia memang kaya dengan sejarah yang boleh dikaji secara arkeologi. Suatu masa dahulu, tanah ini pernah dibakti manusia prasejarah yang hidup dengan nilai dan seni tersendiri. Kehidupan mereka diteliti melalui fosil atau tinggalan tertentu. Dan pada tahun 2017, saintis menemui fosil seorang wanita yang lama tersembunyi di Guar Kepah. Kalau tengok peta, boleh kata logik juga Guar Kepah ada manusia prasejarah. Kawasan ini terletak berhampiran dengan Sungai Muda, yang mengalir membawa rahmat bagi golongan dahaga dan lapar.

Wanita Penang ini ditemui dalam tanah di bawah timbunan cangkerang. Menarik kalau tengok balik, ‘guar’ adalah sebuah bukit atau gundukan (timbunan). Manakala ‘kepah’ pula semua tahu adalah haiwan bercangkerang. Dan Guar Kepah pula ada tiga tapak arkeologi timbunan cangkerang dilabel Guar Kepah A, Guar Kepah B dan Guar Kepah C. Dari zaman penjajahan British lagi, Guar Kepah sudah menjadi kiblat arkeologi di Tanah Melayu (Mokhtar, 2008).

Timbunan cangkerang ini berpunca barangkali daripada orang-orang kampung Cina yang membakar limau bersama kerang seperti diperhati penjelajah George W. Earl pada tahun 1860. Semua cangkerang dihimpun tanpa isi. Namun ada juga pendapat menyatakan cangkerang ini dihimpun secara semulajadi, yakni tempat terakhir kerang dalam laluan air. Mana satu yang betul – itu tidak penting. Yang penting sekarang adalah Wanita Penang, satu-satunya manusia prasejarah daripada Zaman Neolitik ditemui pula berhampiran timbunan cangkerang… selepas berzaman saintis menemui peralatan batu, tembikar, perhiasan dan sebagainya.

Penemuan ini membolehkan semua orang imbau balik zaman keagungan Melayu, bangsa yang tinggi nilai ketamadunannya. Maka kami menyediakan kalian buku KITAB TAMADUN MELAYU, yang menjadi jendela merentasi masa untuk kalian baca nilai-nilai ketamadunan sebuah bangsa bernama Melayu. Link pembelian: https://bit.ly/3AhueXE

Umur Wanita Penang barangkali 40 tahun sebelum menemui ajal pada zaman 5,700 tahun yang lalu. Dia diberi pengebumian yang berlandaskan budaya pada masa itu (Shahidan, et al., 2018). Kerana rangkanya berada dalam keadaan cangkung. Kecuali beberapa tulang kecil yang hilang barangkali ditelan zaman. Ketika penemuan, nama saintifiknya adalah GKph2017.

Gandingan Bersama Universiti Tempatan

Tengkorak Wanita Penang dibawa ke Kota Bharu untuk imbasan tomografi (CT scan). Situ ada Universiti Sains Malaysia yang memiliki sebuah hospital berjabatan radiologi. Imbasan ini senang kata untuk membina model 3D. Jadi dengan adanya model 3D, mereka sudah tidak perlu guna tengkorak sebenar untuk kajian. Rujuk 3D saja, sekali gus selamatnya sumber asli sejarah ini.

Asal dapat saja model 3D, saintis tidak tunggu lagi. Mereka membawa maklumat tomografi daripada 34 orang Melayu. Kemudian mereka mula mencipta wajah Wanita Penang, berdasarkan maklumat 34 orang Melayu ini. Nampak bentuk tulang pipi sama saja, terus dapat pipi macam salah seorang daripada 34 yang dirujuk. Tulang rahang sama macam orang lain, terus mereka letak bentuk rahang daripada orang tersebut.

Melalui kaedah ini, mereka berjaya mencipta wajah Wanita Penang. Hasil kerja ini memang rumit. Macam-macam benda kena buat. Bukan setakat ‘copy paste’ semata-mata, kerana rupa paras manusia tidak bergantung pada tulang semata-mata. Tetapi saintis yakin, mereka berjaya membuat lakaran paling tepat sebagai wajah Wanita Penang.

Kena ulang semula – ini adalah lakaran paling tepat, maksudnya memang ada ‘room for error’ yang sangat minimum. Jelas sekali dunia sains menghubungkan semua bidangnya dalam suatu tautan ilmu, yang bersangkut paut dengan sejarah. Dan penemuan ini sekurang-kurangnya membolehkan semua orang lihat rupa paras manusia prasejarah yang pernah mendiami bumi Guar Kepah.

RUJUKAN:

Mokhtar, S. (2008). Arkeologi: Penempatan Awal di Seberang Perai dan Pulau Pinang. University Sains Malaysia. Halaman 1-18.

Shahidan, S., et al. (2018). Guar Kepah: Evidence of Neolithic Burial in Shell Mound (In Malay). Melayu J. Antarabangsa Dunia Melayu. 11: 231-251.


Sejarah Institut Kungfu Shaolin Sehingga Disegani Dunia

Tunggu punya tunggu, akhirnya Shang-Chi and the Legend of the Ten Rings pun keluar. Macam-macam dunia sudah alami, dengan COVID-19. Mungkin keluaran baru Marvel dapat menghidupkan semula suasana purbakala apabila semua orang tidak takut bersalaman.

Bercakap pasal “purbakala”, mungkin masa ini sesuai untuk berbincang sedikit sebanyak tentang Shaolin Monastery yang menjadi tempat pengasasan Buddhisme mazhab Chan.

Shaolin Monastery dibina pada tahun 496 dengan Maharaja Xiaowen sebagai penaung pertama. Pada awal penubuhan, institusi Shaolin ini dijaga dua biarawan daripada India iaitu Batuo dan Bodhidharma (Shahar, 2008).

Mereka berpegang pada pemikiran yang kitab-kitab asal Buddhisme sebenarnya terlalu rumit untuk dikaji golongan pemula. Jadi mereka menyediakan tafsir yang lebih mudah dipelajari.

Sekadar untuk memudahkan pemahaman, mereka menterjemahkan manuskrip rencong kepada rumi supaya anak muda sekarang boleh faham. Pendekatan ini membuka akses kepada semua orang.

Bermakna agama sudah bukan lagi milik cendekiawan yang cerdik dan cilik dalam lenggok bahasa purba. Penterjemahan ini memberi perspektif positif pada institusi Shaolin, yang terganggu teruk akibat peniηdαsan dibawah Maharaja Wu (Lee, 2008).

Akan tetapi, Shaolin mendapat manfaat besar apabila Maharaja Wen bertakhta. Baginda siap memberi sebidang tanah subur 100 hektar.

Mereka membangunkan sebuah komuniti sendiri, agak terasing daripada masyarakat lain secara fizikal tetapi bersatu dari segi hati. Lama kelamaan Shaolin Monastery melibatkan diri dengan hal ehwal politik China.

Mereka membantu Li Shimin (pengasas Dinasti Tang) berperαηg dengan Jeneral Wang Shichong (Zhouxiang, 2020).

Kemenangan Shimin mengukuhkan lagi kedudukan Shaolin, yang kemudian membuka cawangan di seluruh China. Secara langsung, Shaolin menjadi sebuah organisasi terurus dengan pemikiran tersendiri.

Biarawan-biarawan Shaolin mendapat perintah khusus supaya bantu kerajaan tempatan berperαηg dengan mµsµh. Pada mulanya, mereka hanya ada tanah 100 hektar. Terkemudian, mereka memiliki lebih daripada 6,000 hektar dengan 5,000 bilik.

Dan Shaolin kekal beroperasi seperti biasa semasa berada dibawah pemerintahan Mongol. Kublai Khan melanting Xueting Fuyu, yang membina dua menara baru dan memperkenalkan sistem warisan bersesuaian dengan keperluan semasa. Malah Shaolin lebih selesa semasa berada dibawah Mongol.

Kerana kejatuhan empayar ini menyebabkan suasana kacau bilau dalam China. Siri pemberoηtαkan yang berlaku amat merosαkkαη infrastruktur Shaolin. Mereka bertahan sehabis mungkin, sampai China berjaya mengamankan keadaan dan perlu bantuan seni bela diri untuk berlindung daripada Jepun.

Ketika ini Shaolin sudah berusia lebih daripada 1,000 tahun. Banyak perkara dialami mereka, seolah-olah detik jatuh bangkit yang wajar diambil sebagai iktibar. Di sini semua boleh nampak perkara yang sama berlaku di setiap negara.

Jatuh bangun. Shaolin disegani. Shaolin dibenci. Segan balik. Benci balik. Namun Shaolin tetap berkekalan sampai hari ini, membuktikan bahawa ilmu adalah asas pada kehidupan. Andainya Shaolin sekadar petani lemah, tentu sekali kelompok biarawan ini sudah lama lenyap. Namun mereka menongkah arus masa dan menemui kemasyhuran dalam lembah masyarakat.

Pengaruh masyarakat kemudian memberi sensasi percuma kepada dunia, yang ingin mengenali selok belok ilmu mereka. Ramai dalam kalangan peminat Shaolin hari ini tahu pasal mereka bukan melalui kitab pun – sebaliknya melalui filem, yang mendendangkan kisah-kisah menarik tentang Shaolin.

Marvel banyak menunjukkan tentang fikrah Shaolin dalam filem Doctor Strange dan sekarang ini Shang Chi.

Gambar di atas adalah contoh Kung Fu Shaolin yang mewarnai budaya kemasyarakatan China selama 1,500 tahun. Umumnya, Shaolin menjadi sebuah institusi disegani kerana bermain pena ketika aman damai dan bersabung pedαηg di medan peperangan. Mereka tidak keliru dalam perkara ini, sesuatu yang wajar diberi perhatian hari ini.

RUJUKAN:

Lee, Z. (2008). Heroes of Shaolin: Through the Wooden Men Lane. Troubador Publishing. Halaman 119.

Shahar, M. (2008). The Shaolin Monastery: History, Religion and the Chinese (ditapiskan) Arts. University of Hawaii Press. Halaman 172.

Zhouxiang, L. (2020). Chinese National Identity in the Age of Globalisation. Springer Nature. Halaman 81.


Membongkar Mitos Hang Tuah Itu Cina?

Sebut sahaja mengenai Hang Tuah, ramai puak Chauvinist, Chola dan pseudo-sejarah akan mula berdendang bahawa pahlawan Melayu ini merupakan bangsa cina. Mereka mempunyai hujah mereka untuk mengatakan bahawa Hang Tuah adalah daripada bangsa cina. Justeru artikel ini akan berbentuk Q&A, di mana setiap soalan akan direka berdasarkan hujah-hujah mereka

Soalan: Hang bukan nama biasa yang digunakan oleh orang Melayu. Hanya Hang Tuah lima bersaudara dalam sejarah yang bernama Hang. Nama bangsa Melayu tidak mempunyai nama keluarga. Kalau nama ayah akan dibinkan. Jadi tak logic kalau Hang Tuah, dan terdapat orang lain yang turut berkongsi nama Hang.

Jadi, nama Hang yang sebenarnya ialah Hang Too Ah. Nama Hnag Jebat ialah Hang Jew Fat. Nama Hang Lekir ialah Hang Liew Kier. Nama Lekiu ialah Hang Lee Kiew. Jadi, Hang itu ialah nama keluarga cina.

Jawapan: Hei, saya tahu anda yang cuna menulis sejarah Melayu ni tentu tak pernah bergaul dengan orang Melayu? Pandai-pandai jer buat kesimpulan macam tu. Pernah berkawan dengan orang Melayu tak? Kalau tak, meh sini saya ajar anda apa itu budaya Melayu.

Di sesetengah negeri terdapat orang Melayu yang berkongsi nama depan yang sama. Di Kelantan, nama seperti Nik dan Wan selalu digunakan. Nama seperti Daeng pula terkenal di kalangan masyarakat Melayu Bugis. Nama seperti Raden ialah nama yang selalu digunakan oleh masyarakat jawa. Meor pula nama yang terkenal di kalangan masyarakat Melayu Perak. Masyakat Melayu-Arab pula terkenal dengan nama Syed dan Syarifah di hadapan pangkal nama mereka.

Dan sekali lagi saya tekankan, jangan bercakap mengenai soal Melayu kalau anda tidak pernah bergaul dengan kami. Terdapat banyak lagi Melayu di zaman Melaka yang turut menggunakan nama pangkal Hang. Hang Ali, Hang Iskandar, Hang Nadim, Hang Hasan, dan Hang Hussin? Untuk pengetahuan saudara juga, nama Hang ini juga merupakan gelaran yang diberikan oleh Istana Melaka pada waktu itu, seperti mana istilah Dato’ pada hari ini.

Soalan: Tiada rekod mengenai kewujudan Hang Tuah dalam sejarah Melayu sebelum kedatangan Hang Li Po. Jadi jelaslah bahawa Hang Tuah itu di bawa oleh Hang Li Po.

Jawapan: Benarkah sedemikian? Pernah baca Sulalatus Salatin dengan Hikayat Hang Tuah? Pernah dengar kisah Hang Tuah menyelamatkan Bendahara daripada orang mengamuk? Pernah dengar kisah Hang Tuah dan para sahabatnya membunuh lanun? Buka balik buku sejarah.

Kalau dirujuk sumber sejarah utama, iaitu Hikayat Hang Tuah yang banyak menceritakan mengenai Hang Tuah, kisah bagaimana Hang Tuah dan para sahabatnya. Ketika kanak-kanak dahulu, Hang Tuah dan para sahabat telah ke laut menggunakan perahu lading. Berlaku adegan kejar mengejar antara Hang Tuah dan lanun yang mengejar perahu Hang Tuah. Sampai sahaja di darat, maka Hang Tuah telah bertikam dengan sang lanun dan pertempuran itu telah membuatkan Hang Tuah menang.

Antara bukti lain ialah kisah Hang Tuah menewaskan orang mengamuk masih terkemas dalam rekod sejarah. Kisah bagaimana Hang Tuah menyelamatkan Bendahara Tun Perak dan bagaimana Hang Tuah menghadap Sultan Melaka. Kisah Hang Tuah menewaskan lanun-lanun ketika mengembara pada usia muda dan kecil merupakan bukti bahawa Hang Tuah sudah wujud lama sebelum kedatangan Hang Li Po.

Soalan: Tapi… ada orang cakap yang nama Tuah, Jebat, Kasturi, Lekiu, dan Lekir itu dicinakan. Tiada makna dalam bahasa Melayu. Betul ke?

Jawapan: Nama tuah bermaksud bernasib baik. Masakan ada yang bodoh percaya bahawa nama Tuah itu dimelayukan daripada Too Ah? Nama Jebat dalam bahasa Melayu bermaksud bau badan. Pernah dengar tak ungkapan “baunya seperti jebat musang”. Masakan ada yang mengatakan bahawa nama Jebat itu daripada Jee Fat? Kasturi pula ialah nama haruman. Semua orang tahu tu. Lekir pula datang daripada nama ubi. Lekiu pula datang daripada bahasa Melayu lama yang bermaksud lekit.

Soalan: Tapi macam mana Puteri Hang Li Po boleh ada nama Hang?

Jawapan: Senang sahaja jawapan saya. Hang ialah gelaran yang diberikan oleh Sultan Melaka. Pada asalnya nama Hang Li Po ialah nama puteri itu. Hang ialah gelaran yang diberikan oleh Sultan Mansur Shah.

Soalan: Saya tak puas hati lagi dengan bukti bahawa Hang Tuah itu Melayu!

Jawapan: Wah mencabar nampak. Tak apa… kan saya kata salah satu sumber yang menceritakan tentang Hang Tuah ialah Hikayat Hang Tuah bukan? Ini ada keratan dalam HHT sendiri yang membicarakan Kemelayuan Hang Tuah.

Dalam Hikayat Hang Tuah terdapat petikan di dalamnya yang menyebut dengan jelas tentang nama Melayu. Antaranya ketika peristiwa Hang Tuah vs Samurai Jepun.

“Maka titah Phra Chau, `Hai pendekar, engkau aku titahkan bermain pedang dengan utusan Melayu ini.`

Maka kata Jepun itu, `Berapa puloh orang Melayu itu? Jika sa-orang dua bukan lawan patek.”

Ketika Hang Tuah berkunjung ke sebuah empayar yang pernah berdiri di negara India, ada juga dipetik nama Melayu di dalamnya ketika dia terpaksa bertempur dengan pahlawan hebat Empayar Vijayanagara dan menewaskan pahlawan itu:

“Maka baginda pun menyuroh memanggil pendekar yang tahu terlalu sa-kali pada bermain pedang dan perisai. Maka titah Kisna Rayan, `Hai pendekar, engkau hendak ku-surohkan bertuju dengan Laksamana Hulubalang Melayu.` Maka sembah pendekar itu, `Daulat tuanku, berapa puloh hulubalang Melayu itu akan bertuju dengan patek? Jika sa-orang dua, bukan lawan patik…”

Soalan: Ya, Hang Tuah bukan cina. Tapi, apa bukti Hang Tuah itu wujud?

Jawapan: Kajian-kajian daripada majoriti sarjana di Malaysia bersetuju akan kewujudan Hang Tuah. Mereka membuat rujukan silang dengan manuskrip-manuskrip dari Ryukyu, serta bukti-bukti sejarah dari India, Portugis, Turki dan seumpama dengannya. Walaupun ada yang menolak akan kewujudan Hang Tuah, namun secara majoriti di Malaysia, kebanyakannya mengatakan bahawa laksamana agung orang Melayu ini memang wujud dalam sejarah!


Kenapa Tasik Berbau Busuk?

Semasa tahun ketiga aku di unversiti, aku telah terlibat dengan program SASET di mana kami perlu menanam anak pokok hutan dek kebakaran di hutan sekitar Tasik Bera. Seterusnya, kami bergerak ke Tasik Bera untuk kajian lapangan kami. Air di situ, sekalipun air paip mahupun tandas awam, pasti berbau seperti tasik. Perkara ini buat aku teringat dengan tasik berdekatan dengan rumah aku, Tasik Cempaka, Bandar Baru Bangi. Baunya juga busuk.

Kenapa air tasik berbau busuk tapi air sungai tak busuk?

Inilah apa yang membuatkan aku terfikir sepanjang kajian lapangan itu dibuat. Tasik, sekalipun ia tak mempunyai sebarang kemasukan air pembentung mahupun hasil agrikultur tetap akan membusuk. Perkara ini terjawab setelah aku melakukan satu eksperimen ringkas bernama ‘kolumn Winogradsky’.

Secara amnya, sampel tanah daripada kawasan terpilih akan dimasukkan dalam sebuah balang dan kemudiannya diisi dengan air. Selepas itu, ia akan dibiarkan untuk beberapa minggu. Hasilnya, tanah yang terisi itu akan mula berubah sifatnya berdasarkan lapisan lapisan tertentu. Tapi, apa yang menyebabkan ia berubah menjadi lapisan berlainan? Jawapannya ialah bakteria dan plankton.

Umum diketahui, lain bakteria lain sifatnya. Ada bakteria yang memerlukan oksigen untuk hidup (aerobik), ada yang tak perlukan oksigen (anaerobik) dan ada juga yang boleh makan besi. Bakteria bakteria sebeginilah yang mengubah sifat tanah tersebut. Selalunya dalam tanah yang subur atau produktif, ia akan mempunyai nutrient seperti karbon (pokok reput dan cengkerang haiwan) dan sulfur (bangkai dan tahi haiwan). Tindak balas bakteria aerobik/anaerobik terhadap nutrient ini menyebabkan terciptanya lapisan tanah tersebut. Semakin dekat ia dengan cahaya matahari, semakin banyak bakteria aerobik. Semakin jauh ia daripada cahaya, seperti dasar kolumn Winogradsky, semakin banyak bakteria anaerobik tertumpu di situ.

Disebabkan bakteria anaerobik ini tak menggunakan oksigen untuk proses respirasi, maka mereka menggunapakai sumber lain – sulfat. Sekiranya proses respirasi aerobik menghasilkan karbon dioksida sebagai bahan buangan, hidrogen sulfida pula ialah bahan buangan untuk bakteria anaerobik tersebut. Hidrogen sulfida inilah punca bau busuk telur temberang dan juga bau tasik. Tapi, disebabkan ia terperangkap dalam tanah, komponen busuk ini akan bertindak balas dengan besi dan menghasilkan besi sulfida. Yang warna hitam dalam tanah tu selalunya besi sulfida lah.

Walaupun kolumn Winogradsky adalah lebih terhadap proses kejadian lapisan tanah, pembentukan tasik yang berbau juga boleh dikatakan melalui proses yang lebih kurang sama. Sekiranya tasik itu cetek, ia takkan berbau sebab jumlah oksigen dan cahaya yang banyak dalam air. Ingat, untuk hasilkan tasik busuk kita perlukan hidrogen sulfida daripada bakteria yang tak perlukan oksigen. Begitu juga dengan tasik bergaram dan tasik beku. Yang ni bukan semua bakteria boleh hidup dalam kawasan yang tersebut dan sebab tu tak bau busuk. Macam ikan masin yang tak reput sebab bakteria tak boleh hidup. Oleh itu, kita perlukan tasik yang dalam, di mana cahaya matahari hanya boleh tembus pada kedalaman tertentu.

Macam aku sebut dalam kolumn Winogradsky, semakin dekat takat air itu dengan cahaya matahari, semakin banyak bakteria aerobik yang ada. Semakin bawah, semakin banyak bakteria kurang oksigen. Jadi, ia juga mempunyai dua lapisan bakteria seperti tanah dalam kolumn Winogradsky. Ditambah lagi dengan semua bahan reput yang terdampar di dasar tasik, maka jumlah bakteria anaerobik yang menggunakan sulfat pun banyak. Hasilnya, banyak besi sulfida yang terhasil dan tasik berbau busuk.

RUJUKAN:

Singh, B., & Wong, S. (2010, August). Acid sulfate soils in the Perth metropolitan area of Western Australia. In 19th World Congress of Soil Science, Soil Solutions for a Changing World, Brisbane, Australia (Vol. 16).

Nichols, Gary (1999), Sedimentology & Stratigraphy, Malden, MA: Wiley-Blackwell, ISBN 978-0-632-03578-6

Zavarzin, G.A. (2006). Winogradsky and Modern Microbiology. Microbiology. (75)5, 501-511